Шавкат Мирзиёев кимё саноатидаги камчиликларни бирма-бир санаб ўтди\nШавкат Мирзиёев кимё саноатидаги камчиликларни бирма-бир...\n28.12.2017 21:39 0 477\nЎзбекистон Республикаси Президенти Шавкат Мирзиёев раислигида бугун, 28 декабр куни кимё саноати корхоналарининг бугунги молиявий-иқтисодий ҳолати ва соҳани ривожлантириш масалаларига бағишланган йиғилиш бўлиб ўтди. Бу ҳақда Президент матбуот хизмати хабар берди.\nКимё саноатида ютуқлар билан бир қаторда узоқ йиллар давомида сақланиб келган тизимли муаммолар ҳам бор. Масалан, минерал ўғит ишлаб чиқарувчи саноат корхоналари оғир молиявий аҳволга тушиб қолган.\n— Қишлоқ хўжалигини молиялаштиришга умуман эътибор берилмагани ёки масалага юзаки ёндашилгани ушбу соҳадаги ўзаро ҳисоб-китоблар тизимида нуқсонлар юзага келишига сабаб бўлмоқда, — деди Президент.\n«Ўзкимёсаноат» АЖга тегишли вазирлик ва идоралар билан биргаликда 2018-2019 йилларда кимё маҳсулотлари ишлаб чиқариш харажатларини қисқартириш ва рақобатбардошлигини оширишнинг аниқ чора-тадбирлари дастурини ишлаб чиқиш вазифаси юклатилди.\nЭътибор қаратиш лозим бўлган яна бир муаммо — асосий технологик ускуналарнинг эскирганидир. Бунинг оқибатида ишлаб чиқаришнинг технологик тартиблари издан чиқмоқда, маблағ етишмаслиги сабабли ускуналар жорий ва капитал таъмирдан ўтмаяпти.\nЙиғилишда илмий-тадқиқот, малака ошириш ва диагностика марказлари ҳамда лойиҳа институтлари фаолияти танқидий таҳлил қилинди. Кимё соҳасини ривожлантириш ва жаҳон бозорларида рақобатбардошликни таъминлаш, тармоқни тубдан диверсификациялаш кўп жиҳатдан илмий-тадқиқот, лойиҳалаш, инжиниринг, диагностика марказлари ва, асосийси, малакали кадрлар салоҳияти билан бевосита боғлиқдир. Аммо бу йўналишдаги аҳвол ҳам ҳозирча қониқарсиз ҳолатда.\nШундан келиб чиққан ҳолда, «Ўзкимёсаноат» АЖга тегишли вазирлик ва идоралар, шунингдек, Жанубий Корея кимёвий технологиялар тадқиқотлари институти билан биргаликда «Ўзкимёсаноатлойиҳа» лойиҳалаш институти ва Тошкент кимёвий технологиялар илмий-тадқиқот институти негизида илмий-тадқиқот, инжиниринг ва лойиҳалаш, диагностика ҳамда ходимлар малакасини ошириш йўналишларини ўзида мужассам қилган ягона марказни яратиш вазифаси топширилди.\nЎзбекистон Шавкат Мирзиёев кимё


Россияда ўзбекистонлик фуқаро героин билан ушланди\n18:51 / 06.06.2017\nРоссиянинг Ярославль шаҳрида ўзбекистонлик 20 ёшли йигит ушланди. Унинг ёнидан гиёҳванд модда топилган. Бу ҳақда рус ОАВ хабар берди.\nАйтилишича, йигитнинг кийимлари чўнтагидан кукунли 49 та ўрам топилди. Экспертиза бу модда героин бўлиб, умумий оғирлиги 140 грамм келишини аниқлаган. Наркодилер ўз қилмишига иқрор бўлган – у бутун партияни махфий ерларга жойлаштириб чиқиши лозим бўлган.\n- “Наркотик моддаларни ноқонуний харид қилиш, сақлаш” моддасида назарда тутилган жиноят бўйича жиноий иш қўзғатилди. Гумонланувчи қамоққа олинди, - дея айтиб ўтишган Россия ИИВнинг Ярославль вилояти бўйича бошқармаси матбуот хизматидагилар.\nҲозирги вақтда наркополициячилар қўлга олинган шахснинг шерикларини қидирмоқда.\nРоссия героин Ярославль


Архивы айланди | KITAB.UZ\nГолливуд актёри Байкал кўли ҳимоячисига айланди\nГолливуд юлдузи Стивен Сигал сайёрадаги энг катта чучук сув кўлининг экологияси мусаффолигини сақлаб қолиш бўйича лойиҳани бошқариш вазифасини ўз зиммасига олди. Голливуд актёри «Ҳақиқат учун» партияси сиёсий кенгаши аъзоси ҳисобланиб, партиянинг федерал экологик лойиҳасини бошқаради. Бу ҳақда партия матбуот хизматига таяниб «hudud24.uz» хабар бермоқда. Лойиҳанинг асосий вазифаси Байкал кўлини сақлабБатафсил ўқинг\nҒузорнинг «Шўртан» футбол клуби пешқадамга айланди\nПро лига 5-турига старт берувчи учрашувда «Шўртан» Ғузорда «Хоразм» устидан йирик ҳисобдаги ғалабага эришди. Ислом Шодмонов ва Жасур Холтўраевнинг дубли Асрор Алиқулов жамоасига навбатдаги уч очкони келтириш билан турнир жадвалидаги пешқадамликни ҳам келтирди. Ғузор клуби очколари сонини 12тага етказиб, 1-ўринга чиқиб олди. Кетма-кет бешта турни сафарда ўтказган «Хоразм» эса 5-мағлубиятниБатафсил ўқинг\nЗеленский карате бўйича қора белбоғ соҳибига айланди\nУкраина Президенти Владимир Зеленский карате бўйича 1-Дан қора белбоғ соҳиби бўлди. Белбоғга «Зеленский» номи япон тилида ёзиб қўйилган, деб ёзади “ТАСС” давлат раҳбари матбуот хизматига таяниб. Таъкидланишича, Украина раҳбари Кропивницкдаги ихтисослаштирилган олимпия захиралари болалар ва ўсмирлар мактабига қилган ташрифида қора белбоғга сазовор бўлган. Ташриф давомида Зеленский Украинанинг рекордлар китобига киритилганБатафсил ўқинг\nКлинтон: “Трамп даврида Оқ уй "бетартиблик марказига" айланди!”\nАҚШнинг собиқ президенти Билл Клинтоннинг фикрича, АҚШнинг амалдаги президенти Дональд Трамп даврида Оқ уй бетартиблик марказига айланган. Бу ҳақда собиқ президент сешанба куни Висконсинда виртуал форматда ташкил этилган Америка Қўшма Штатлари Демократик миллий конвенциясида маълум қилди. Американинг собиқ раҳбарининг таъкидлашича, Оқ уй раҳбарининг сўзларига кўра, АҚШ дунёда етакчи ўринни эгаллайди.Батафсил ўқинг\nБутун дунёда 784 мингдан ортиқ инсонлар коронавирус қурбонига айланди\nДунёда коронавирус билан боғлиқ вазият маълум қилинди. Умумий зарарланганлар сони 22 309 785 (+ 260 336) Соғайганлар 15 053 449 (+ 261 584) Вафот этганлар 784 380 (+ 6 940) Мамлакатлар бўйича беморлар сони: АҚШ 5 655 974 (+ 43 947) Бразилия 3 411 872 (+ 48 637) Ҳиндистон 2Батафсил ўқинг\n«Коронавирус тиббиётдаги энг катта муаммога айланди!»\nЖССТ бош директори Тедрос Адханом Гебрейесуснинг таъкидлашича, CОVID-19 глобал тиббиёт учун энг катта муаммолардан бири ҳисобланади. Бу ҳақда у Женевада бўлиб ўтган брифингда маълум қилди. «Ҳар қандай янги касалликнинг тарқалиши янги қийинчиликларни келтириб чиқаради, аммо логистика нуқтаи назаридан, CОVID-19 биз ҳозиргача дуч келган энг қийин муаммолардан бирига айланди», дейди Гебрейесус.Батафсил ўқинг\nТошкентда яна бир ўлим: 57 ёшли бемор коронавирус қурбонига айланди\nТошкент шаҳар Олмазор туманида яшаган 57 ёшли З.И. (эркак)да 9 июль куни “COVID-19” тасдиқланган ва у 15 июль кунига қадар уй шароитида даволанган. 15 июль куни ҳансираш, нафас сиқиши, оёқ-қўл совуши пайдо бўлгандан сўнг Эпидемиология, микробиология ва юқумли касалликлар илмий-текшириш институти клиникасига олиб келинган, беморнинг ҳолати оғирлиги инобатга олиниб, реанимацияБатафсил ўқинг\nHuawei илк марта энг йирик смартфон етказиб берувчига айланди\n2020 йилнинг иккинчи ярми Huawei компанияси учун жуда омадли келди. Хитой компанияси ўз смартфонларини сотиш бўйича ўз рақобатчиси Samsung компаниясини ҳам ортда қолдирди. Хабарда айтилишича, Huawei’нинг пандемиядан сўнг биринчилардан бўлиб тикланишни бошлагани мазкур катта мауваффақиятга сабабчи бўлган. Ушбу ютуқ Huawei’нинг Хитойда реализация қилинган смартфонлардан 70 фоизидан ортиғининг сотилишига имкон яратди.Батафсил ўқинг\n50 ёшли тошкентлик бемор коронавирус қурбонига айланди\nТошкент шаҳрида яшаган 50 ёшли Р.Д. (эркак)да 16 июль куни “COVID-19” тасдиқланган ва Вирусология илмий-текшириш институти клиникасига ётқизилган. Беморга “COVID-19” инфекциясининг ўта оғир кечиши, икки томонлама пневмония ташхиси қўйилган. Касаллик ўткир нафас етишмовчилигининг 3-даражаси асорати билан кечган. Шунингдек, бемор қандли диабет, гипертония ва эпилепсия ҳамроҳ касалликлар билан ҳам оғриган. ШифохонадаБатафсил ўқинг\nЛотин Америкаси дунёда коронавирус энг кўп тарқалган қитъага айланди\nReuters ахборот агентлигининг статистикасига кўра, 26 июлга келиб Лотин Америкасида коронавирус билан касалланганлар сони Шимолий Америкадаги беморлар сонидан ҳам ошиб кетди. Ҳозирда бу ердаги Бразилия, Мексика, Перу, Колумбия ва Аргентина мамлакатларида коронавирус авж олмоқда. Энди бу қитъа дунёда CОVID-19 энг кўп тарқалган ҳудудга айланди. Айни пайтда Лотин Америкасида коронавирусни юқтирибБатафсил ўқинг


Навоийнинг адолат мезони / ADOLAT ижтимоий-сиесий газетаси\nЖамият тараққий этмоғи учун адолат мезонларига қатъий амал қилинмоғи зарур. Буюк бобокалонимиз ҳазрат Алишер Навоий асарларида бунга алоҳида урғу берилган. Улуғ мутафаккир мана бундай ёзади: “Адл бир қўрғондирки, сув солиб йиқилмас ва ўт била куймас, манжаниқ била бузилмас. Ва адл ганжидурким, кўпрак олган сайин кўпрак бўлур, озроқ харж қилсанг, озроқ бўлур”. Ҳақиқатан, ҳар қандай моддий хазинадан бирор қисми сарфланса, шунча камаяди. Бироқ ҳазрат Навоий таърифича, адолат ўтда куймайди, сувда йиқилмайди, харж қилган билан адо бўлмайди.\n“Хамса”нинг биринчи достони “Ҳайрат ул-аброр”да буюк шоир қаламга олган “Шоҳ ўозий” ҳикояти ҳам адолат ҳақида. Ҳикоят шоҳ ўозийнинг тахтни эгаллаш учун гоҳ Хоразмда, гоҳ Адоқ (Амударёнинг Жайҳунга қуйилиш жойидаги шаҳар ва унинг атрофидаги ерлар)да юриб, кураш олиб борган тасвиридан бошланади. Бу курашлар натижасиз қолмайди.\nБор эди зотида сазоворлиқ –\nКим, Ҳақ анга берди жаҳондорлиқ.\nЯъни асли насли ҳукмдорликка муносиб бўлгани боис Тангри таоло унга подшоҳлик тахтини насиб этди. У тахтни эгаллагач, ушбу юксак мартабага муносиб эканини яна бир карра исботлади. Адолатли сиёсати туфайли эл шод, мамлакат обод бўлди:\nАдл эшигин элга кушод айлади,\nТахт уза ўлтирдию дод айлади.\nТузди бузуқларни иморат била,\nЗулмни даф этди адолат била.\nКунлардан бирида шоҳ сайрга отланаётган маҳалда телбанамо бир кампир унинг этагидан маҳкам тутди ва шундай сўзларни айтиб хитоб қилди: “Эй шариат қонунларини ўз ҳаётий аъмолига айлантирган шоҳ! Менинг сенда шаръий даъвом бор. Агар сен адолатли бўлсанг, менга ғазаб қилма! Менинг даъвомга шариат маҳкамасида, қозининг ҳузурида жавоб бер!” Шоҳ деди: “Агар даъвонг ҳақ, шариатга мувофиқ бўлса, жоним фидо бўлсин”.\nАлқисса, иккаласи қозининг ҳузурига боргач, кампир ўз даъвосини қуйидагича изҳор этди: “Тахт учун курашиб юрган кезларида подшоҳ ёлғиз фарзандимнинг ўлимига сабаб бўлган эди. Мен жигарбандимнинг хунини талаб қиламан”. Табиийки, ҳукм чиқариш учун даъвонинг ўзи кифоя эмас. Қози кампирдан иккита гувоҳ келтиришини сўрайди. Доно кампир: “Гувоҳларимдан бири подшоҳнинг адолати бўлса, иккинчиси – унинг инсофи”, деган жавобни беради. Буни эшитган шоҳ ўозий ўз айбига иқрор бўлди. Қози эса адолатли ҳукм чиқарди:\nҚози бўлуб адл ҳаримиға хос,\nҚилди равон ҳукм: “Дият ё қасос”.\nЯъни, ё подшоҳ кампирнинг ўғлини ноҳақ ўлдиргани учун хун тўлаши ёки кампир подшоҳдан қасос олиши лозим. Шунда Шоҳ ўозий ҳеч бир иккиланмасдан, ўз бўйнини рўмол билан маҳкам боғлаб, кампирнинг қўлига тиғ тутқазади. Бир томонга эса хун миқдоридаги олтин-кумушларни тўкиб қўяди. Шоир мана бундай ёзади:\nДеди: “Қасос айласанг оллингда бош,\nСиймни ол, гар ғаразингдур маош.\nҲар не сан этсанг, менга не ихтиёр”.\nҲазрат Навоийнинг таъкидлашича, шоҳнинг бу даражадаги адолати ва зўр инсофи қасос тиғини худди кампирнинг тишларидек ўтмаслаштириб қўйди. Кампир ўзини шоҳ ўозийнинг оёғи остига ташлайди.\nТушди аёғига бўлиб узрхоҳ,\nДедики: “Эй хусрави анжумсипоҳ!\nГар йигитим қилди фидо жон санга,\nМен қари жони дағи қурбон санга.\nМендин агар бўлди аён изтироб,\nЛутф ила афв этки, мен ўлдум хароб”.\nШоҳнинг бу янглиғ адолати кампирга шу даражада таъсир қилдики, у “Сендек адолатли шоҳ учун нафақат фарзандим, ўзимнинг ҳам минг жоним фидо бўлсин!”, дея мурожаат қилди. Ҳазрат Навоий бу воқеага қуйидагича муносабат билдиради:\nВаҳ, бу не изҳори хижолат бўлур,\nБу не деган лутфу адолат бўлур.\nЗол кечиб даъвию дастонидин,\nЙўқки ўғил қонидин, ўз жонидин.\nОдил подшоҳ кампирни ўз адолати билан бой-бадавлат қилди. Кампир шоҳнинг адолати туфайли гўё ёшариб кетди. Халқ орасида “Золи зар”, яъни “Тилла кампир” номи билан шуҳрат қозонди. Ҳазрат Навоий ўз фикрларини мана бу тарзда хулосалайди:\nШоҳ чу қилур адл, Навоий, не ғам?\nЯъни кўҳна фалакдан қанча алам етса ҳам, подшоҳ адолатли бўлса, ғаминг қувончга, аламинг шодликка айланади. Маълумки, ҳазрат Навоий шоҳ ўозий деганда ўз дўсти, ўша замон ҳукмдори Ҳусайн Бойқарони назарда тутган. Шуни эътиборга оладиган бўлсак, мазкур ҳикоятнинг шунчаки бир афсона ёки тўқиб чиқарилган воқеа эмас, балки тарихий ҳақиқат экани тўғрисида тўхтамга келиш мумкин. Бинобарин, ҳазрат Навоий “Хамса”ни ёзиб тугатгач, бу беназир сиймони отга миндириб, ўзи жиловдорлик қилган улуғ ҳиммат эгаси подшоҳнинг шундай йўл тутиши зинҳор таажжубланарли эмас. Бу ҳодиса аждодларимизнинг нечоғлик юксак маънавият соҳиблари бўлгани исботидир.\nҲазрат Навоийнинг адолат ҳақидаги қарашлари “Маҳбуб ул-қулуб” асарининг “Қуззот зикрида” (“Қозилар ҳақида”), “Муфтийи фақиҳлар зикрида” (“Қонуншунос муфтийлар зикрида”) сарлавҳали бобларида ҳам таъсирчан ёритилган. Шунинг ўзиёқ буюк мутафаккирнинг жамият ҳаётида адолатнинг тутган ўрнига нечоғлиқ эътибор кўрсатганига далил бўла олади. Жумладан, муаллиф бундай ёзади: “Қози ислом биносиға аркондир ва мусулмонлар хайр ва шарриға нофизи фармондур”. Яъни қози ислом биносининг таянчи ва мусулмонларнинг яхши-ёмон ишлари юзасидан ҳукм чиқарувчидир. Модомики шундай экан, қози (судья) ҳар жиҳатдан бунга муносиб бўлмоғи зарур. Ҳуқуқий билимларни пухта эгаллаш ва унга қатъият билан амал қилиш бу соҳа мутахассисларининг муқаддас бурчидир. Ҳазрат Навоий фикрича, қози диний ва дунёвий билимларни чуқур эгаллаган бўлиши керак. Табиатида шахсий манфаатга майл бўлмаслиги, соф кўнгли иккиюзламачилик иллатидан холи, билимдонлигидан ва қалби поклигидан кишилар кўнглида унга ҳурмат ва шукуҳ, ишга диққат-эътибори ва фаросатидан диёнатсиз ва виждонсизлар юрагида ғам-андуҳ бўлмоғи лозим. Илмда ва унга амал қилишда барчага ўрнак бўларли камолот соҳиби бўлсагина қози (судья) тор шахсий манфаатлар исканжасига тушиб қолмайди, ҳар бир ҳукми инсон тақдири билан боғлиқ эканини ҳис қилади. Ўз ишига катта масъулият ва адолат туйғуси билан ёндашади.\nБуюк мутафаккир қарашича, ҳуқуқ соҳаси ходими қонун йўлидан бир қадам ҳам тоймаслиги, ҳалоллик унинг учун ҳаётий мезон бўлиши зарур. “Маҳбуб ул-қулуб”нинг “Муфтийи фақиҳ (қонуншунос)лар зикрида” деб номланган бобида ҳам қонун ва қонуншунос, инсон ва жамият, адолат ва ҳақсизлик муносабатлари тўғрисида тафаккурга қувват, руҳга озиқ бўладиган фикрлар баён қилинади. Уларни ўқир экансиз, улуғ бобокалонимиз салкам олти аср нарида туриб, бугунги кунда ҳам долзарблигини йўқотмаган қимматли мулоҳазаларни айтаётганига иймон келтирасиз. Қалбингиз маърифат туйғуси билан мунаввар бўлади. Ҳазрат Навоий фикрича, қонуншуноснинг фикри ғайриқонуний тарафга оғмаслиги, кўнгли ҳийлагарликдан холи, фикр мезони тўғри, ёзганлари буюк фақиҳлар (қонуншунослар) сўзига мувофиқ келмоғи шарт. Қонуншунос ахлоқсизликдан йироқ бўлиши, жоҳил одамлардек бадкирдор ва шафқатсиз бўлмаслиги, бир танга учун юз ҳақни ноҳақ ва озгина марҳамат учун кўп “йўқ”ни “бор” деб битмаслиги зарур. Бир сават узум учун бир боғнинг куйиб кетишидан ғам чекмайдиган ва бир ботмон буғдой учун бир хирмоннинг совурилишидан ташвишланмайдиган қонуншунос жамиятга зарар келтиришдан бошқасига ярамайди.\n“Вақфия” асарида ҳазрат Навоий жамият адолатсизликдан, тараққиётга тўсиқ бўладиган турли иллатлардан холи бўлиши зарурлигини қуйидагича бадиий талқин этади:\nАна шу фикрларнинг ўзи ҳам кўрсатиб турибдики, ҳазрат Алишер Навоийнинг адолат мезони юксак бўлган. Унинг учун қонун ҳар нарсадан устун ҳисобланган. Қонун олдида шоҳу фақир ҳам, кексаю ёш ҳам, паҳлавон эру ожиз заифа ҳам тенг саналган. Бу ҳол она заминимизда ўрта асрлардаёқ ҳақиқий демократик жамият ҳукм сурганидан ва улуғ алломалар, ижодкорлар бундай жамиятни улуғлаб асарлар ёзганидан далолат беради. Маълум бўладики, бугунги ҳуқуқий-демократик жамият қуриш йўлида амалга оширилаётган ислоҳотлар замини узоқ тарихимизга бориб тақалади. Зеро, қонун ва адолат устувор бўлган жамиятдагина чин маънода юксак тараққиёт юзага келади. Улуғ мутафаккир шоир Алишер Навоий сабоқларидан баҳраманд бўлиш барча яхшиликлар, ютуқлар гаровидир.


ФИЛИАЛ СТУДЕНТЛЕРИНИҢ ГАРНИЗОНFА САЯХАТЫ – Navoiy davlat konchilik instituti Nukus filiali\nФИЛИАЛ СТУДЕНТЛЕРИНИҢ ГАРНИЗОНFА САЯХАТЫ\n14-январь – Ўатан қорғаўшылары күни мүнәсибети менен ӨзЛиДеП Қарақалпақстан Республикалық Кеңеси тәрепинен пайтахтымыздағы жоқары оқыў орынларында оқып атырған партияның белсенди жасларының қатнасыўында Арқа-батыс әскерий округи гарнизонына саяхат шɵлкемлестирилди.\nБул илажға Наўайы мәмлекетлик кәншилик институты Нөкис филиалының белсенди студент-жаслары да қатнасты. Қатнасыўшылар жақында ири оңлаўдан шыққан Мобилизациялық шақырыў резерви батальонының имараты менен танысты.\nБир ўақыттың ɵзинде 500 әскерди жайластырыў имканиятына ийе болған имаратта әскерлер ҳәм хызметкерлер ушын барлық қолайлықлар жаратылған. Кең ҳәм ықшам жатақханалар, бөлим командирлери ушын хызмет бөлмелери, шынығыў ҳәм оқыў және турмыслық хызмет кɵрсетиў бөлмелери, 200 орынға мөлшерленген мәжилислер залы, 600 орынлық асхана усылар қатарына киреди.\nСондай-ақ, батальон имаратында әскерлердиң руўхый дем алыўы, заманагɵй мәлимлеме технологияларынан пайдаланыўы ушын да барлық қолайлықлар жаратылған. Имараттағы 7 мың дана кɵркем әдебият ҳәм 10 мың дана электрон китапқа ийе және Ziyo-net миллий мәлимлеме-билимлендириў тармағына жалғанған китапхана күни-түни әскерлердиң ықтыярында.\nСаяхат даўамында әскерий батальонның мәжилислер залында майор У.Додаевтың қатнасыўында ушырасыў болып ɵтти. Пикир алысыў процесинде жаслар мобилизациялық шақырыў резерви ҳәм мүддетли шақырыўдың өзгешелиги, әскерий хызметти ɵтеген жасларға берилип атырған жеңилликлер, сондай-ақ, хызметке қабыл етиў шәртлери сыяқлы өзлерин қызықтырған сораўларға жуўап алды.


Африканинг энг ёш миллиардери ўғирлаб кетилди » Ўзбекистон янгиликлари – Zamin.uz\nАфриканинг энг ёш миллиардери ўғирлаб кетилди\nТанзанияда номаълум кишилар 43 ёшли сиёсатчи ва биснесмен, Африканинг энг ёш миллиардери деб эътироф этилувчи Муҳаммад Дюжини ўғирлаб кетишди. Бу ҳақда мамлакатнинг энг йирик шаҳри Дар-ас-Салом полицияси маълум қилган.\nТаъкидланишича, Дюжига 11 октябрда эрталаб Oyster Bay туманидаги Colosseym фитнес-клубига машғулотга келаётганда ҳужум қилишган. Шуниси маълумки, жиноятчилар эртароқ келиб, миллиардерни кутиб ўтиришган.\nГувоҳларнинг айтишича, икки нафар оқ танли эркак Дюжини Toyota Surf маркасидаги йўлтанламасга тиқиб, номаълум йўналишда олиб кетган. Босқинчилар гувоҳларни чўчитиш учун ҳавога ўқ узишган.\nМаълум қилинишича, шу сабабли маҳаллий полиция барча аэропортлар ва шаҳардан чиқиш жойларини тўсиб қўйган. Миллиардерни ўғирлаш гумони билан 3 киши ҳибсга олинган, уларни жиноятни содир этишга ундаган сабаб номаълум бўлиб қолган.\nДюжи Танзаниянинг тўқимачилик ва озиқ-овқат саноати корхоналарини бирлаштирувчи METL компаниясига эгалик қилади.\nForbes журнали 2018 йил февраль ҳолатига кўра, бизнесменнинг бойлигини 1,5 млрд долларга баҳолаган. У Африканинг энг бадавлат одамлари рўйхатида 17-ўринни эгаллайди ва “қора” қитъадаги энг ёш миллиардер ҳисобланади.\nЯнгиликлар » Дунё » Африканинг энг ёш миллиардери ўғирлаб кетилди\n16:00 Самарқандда энг йирик валютафурушлардан бири сўйиб кетилди...\n11:35 Ётоқхона сейфидаги 3,5 минг АҚШ доллари ўғирлаб кетилди...\n16:53 Францияда номаълум кишилар «Макдоналдс»да тушлик қилаётган ҳарбийларнинг қуролини ўғирлаб кетди


Путин: “ИД” ислом дини номига доғ туширмоқда\n21:36 04 Декабр 2020\n17:45 23.09.2015 (Янгиланган 18:04 23.09.2015) Ҳавола олиш\n“ИД” ислом дини номига доғ туширмоқда, уларнинг мафкураси ёлғонга асосланган.\nТОШКЕНТ, 23 сен – Sputnik. “ИД” терррочилар гуруҳи аъзолари ислом дини номига доғ туширмоқда, уларнинг мафкураси ёлғонга асосланган, деди Россия президенти Владимир Путин Москва жомеъ масжиди очилиш маросимида.\nРоссия раҳбари фикрига кўра, террорчилар диний туйғулардан сиёсий мақсадларда беадабларча фойдаланишмоқда.\n“Яқин Шарқ мамлакатларида нима бўлаётганини биз кўриб турибмиз. “Ислом давлати” номини олган террорчилар гуруҳи буюк дунёвий диннинг номига доғ тушириб, одамларда нафрат уйғотмоқда, қотиллик қилмоқда, жаҳон маданияти ёдгорликларини ваҳшийларча йўқ қилмоқда. Уларнинг мафкураси ёлғонга асосланган, ислом динини ғояларини очиқчасига бузишга асосланган”, — деди президент.


Асабий кечган ўртоқлик учрашувида Ўзбекистон Сурияга мағлуб бўлди\nШаржада Ўзбекистон ва Сурия терма жамоалари ўртасидаги ўртоқлик ўйини бўлиб ўтди. Гарчи ўртоқлик мақомида бўлишига қарамай, учрашув анча асабий кечди. 10-дақиқадаёқ Ўзбекистон майдонда 10 киши бўлиб қолди. Ҳожиакбар Алижонов «сўнгги умид фоли» учун майдондан четлатилди.\nЎртоқлик учрашуви. Ўзбекистон Жанубий Кореяга йирик ҳисобда ютқазди\nФутбол бўйича Ўзбекистон терма жамоаси ўртоқлик учрашуви доирасида Жанубий Корея терма жамоасига қарши майдонга тушди.\nБугун Ўзбекистон миллий терма жамоаси навбатдаги ўртоқлик ўйинини ўтказади\nБугун Ўзбекистон миллий терма жамоаси Австралияда Жанубий Корея билан ўртоқлик учрашувини ўтказади.\nЭктор Купер Австралиядаги йиғинга 24 нафар футболчини олиб кетадиган бўлди\nХабарингиз бор, шу йилнинг 11-21 ноябрь кунлари Ўзбекистон миллий терма жамоаси Австралиянинг Брисбен шаҳрида навбатдаги йиғинни ўтказади. Терма жамоамиз йиғин доирасида иккита ўртоқлик учрашувида майдонга тушади. 15 ноябрь куни Ливан терма жамоасига қарши баҳс олиб борсак, 20 ноябрь куни Жанубий...


Сурия можароси: 7 октябрь куни Яқин Шарқ минтақасига боғлиқ ҳолда содир бўлган муҳим воқеалар\n30 сентябрь куни Россия Сурия ҳудудида ИШИД жангариларига қарши ҳарбий амалиётлар ўтказишга киришгач, минтақадаги вазият ва кучлар мувозанати ўзгарди. Октябрь ойида бу ҳудуд бўйича янада кўплаб сиёсий юришлар амалга оширилмоқда ва матбуот янгидан янги воқеалар ҳақида бонг урмоқда.\nРоссия Мудофаа вазирлиги: ИШИД жангарилари қурол-аслаҳаларни Суриянинг аҳоли яшайдиган даҳаларига кўчирмоқда>>\nИШИД террорчилари Сурия шаҳарларининг аҳоли яшайдиган даҳаларига қурол-аслаҳаларни кўчиришга ҳаракат қилмоқда, деб хабар бермоқда Россия Мудофаа вазирлиги.\nОқ Уй: Суриядаги вазият АҚШ ва Россия ўртасидаги билвосита урушга айланмайди>>\nШу билан бирга, колумнистнинг фикрига кўра, яқинда Россия етакчиси АҚШ аллақачон тушуниб етган нарсани англайди: ғалаба нисбий тушунчадир.\nРейтер нашрида ёзилишича, АҚШ ва иттифоқчилар коалицияси асосан ИШИДнинг Ироқдаги базаларига зарба бермоқда.\nРоссия Мудофаа вазирлиги Сурияда "ИШИД" позицияларига Россия кемаларидан зарба берилгани видеосини чоп этди>>\nСергей Шойгу: Россия авиацияси Суриядаги операция бошидан бери "ИШИД"нинг 112 та объектига зарба берди>>


Ўзбекистон телеканаллари сентябрь ойини йиғи-сиғи билан бошлаб, байрамона кайфиятда тугатди. Президент Ислом Каримовнинг вафоти муносабати билан совет даврига хос мотам билан иш бошлаган ўзбек телеканаллари ой охирида ўқитувчи ва мураббийлар куни муносабати билан улар шаънига мадҳлар ва куй-қўшиқлардан иборат дастурларни намойиш этди.\nИслом Каримовнинг вафоти ўзбек ТВларини бир муддат карахт ҳолатга тушириб қўйди. Унинг шаънига мадҳия ўқишни давом эттириш керакми ёки йўқми, деган масала ўз ечимини топиши учун вақт керак бўлди шекилли.\nХуллас, ой бошида ўзбек телеканаллари тўлиқ совет даврига қайтгандек таассурот қолдирди. Мамлакатда уч кунлик мотам эълон қилингани муносабати билан барча телеканаллар фақат мумтоз куйларни эфирга узатиш билан банд бўлди. Аҳоли улардан ахборотлар олиш имкониятидан бутунлай маҳрум бўлди ўша кунлар.\nМотамдан сўнг ТВларнинг яна тили чиқди. Чиққанда ҳам янгича усулда чиқди. Энди уларда каримовхонлик бошланди.\nБиз навоийхонлик, бобурхонлик, машрабхонлик, ҳамзахонлик каби тадбирларга кўп дуч келганмиз. Совет даврида бундай кечалар кўп ўтказиларди. Телевизорда ҳам уларнинг асарлари ўқиб берилар, одамлар ёқса-ёқмаса уларни тинглашга мажбур бўларди. Чунки бошқа қизиқарли кўрсатувлар йўқ эди-да.\nСентябрь ойида мана шу “хон”ликлар қаторига каримовхонлик кечалари ҳам қўшилди. Ким ўйлаб топган билмадик-ку, бу кутилмаган янгилик бўлди. Чунки ўлган давлат раҳбарининг асарлари телевидение орқали ўқиб берилиши ҳодисасига кўпчилик дуч келмаган шу вақтгача. Балки Туркманистонда ёки Шимолий Кореяда телеканаллар яна шундай туркманбошихонлик ёки ким ир сенхонлик кечалари ўтказгандир, аммо бундан хабаримиз йўқ.\nЎтган ойда телевидение дикторлари, таниқли актёрлар Каримовнинг “фалсафий, ижтимоий-иқтисодий, сиёсий қарашлари” акс этган асарларидан парчалар ўқий бошлади. Уларда янги гап топиш қийин. Чунки ҳали “подшо” тирик даврида ҳам кўрсатувлар шу асарлардан олинган иқтибослар билан тўлиб-тошарди. Биз пахтақўярларнинг бундай чиқишларига ўрганиб ҳам қолгандек.\nЛекин ўлган одамнинг, яна кечагина бутун Ўзбекистонни титратиб турган марҳам “буюк давлат арбоби”нинг асарларини энди унинг ўзи дорилбақога кетганида эшитиш барибир бошқача бўлар экан.\nЎзбекистондаги сўнгги ойдаги вазият мана шу мультфильм воқеаларига ўхшаб кетади…\nРуслар ишлаган ажойиб мультфильм бор. Ўғлон ва бўри ҳақидаги бу мультфильмни катталар ҳам мириқиб кўради. Учтами-тўртта алоҳида қисмлардан иборат шу фильмнинг қайсидир қисми сценарийси шарпанинг моддийлашиб, подшоликни ўз қўлига олишга интилиши воқеаси асосида қурилган.\nШарпа тўлин ой чиққан куни подшо хазинасида сақланаётган шляпани кийса, у моддийлашади ва дуч келган кишининг жонини сўриб олиш орқали тобора кучга тўлиб боради. Энг қизиғи, шарпага ўз мақсадига эришишида подшонинг бош вазири ёрдам беради.\nЎзбекистондаги сўнгги ойдаги вазият мана шу мультфильм воқеаларига айнан бўлмаса-да, бир қадар ўхшаб кетади. Юртбоши ўлгандан кейин унинг вазифасини бажаришга киришган бош вазир бугун тобора кучга тўлиб бормоқда.\nҲақиқатан ҳам бир вақтлар бош вазир шарпадек эди. Кўпчилик қарийб 15 йил давомида мамлакат ҳукуматини бошқариб келаётган бу шахснинг ҳатто расмини ҳам кўрмагани бор гап.\nШу йиллар давомида телевидение ҳукуматнинг ўнлаб мажлислари, йиғилишлари тўғрисида кўрсатувларни эфирга узатди. Лекин бирортасида бош вазир аниқ-тиниқ, алоҳида кўрсатилиб, унинг гаплари томошабинларга ўз оғзидан етказилгани йўқ.\nАммо Каримовнинг вафоти бу шарпани гўёки моддийлаштирди. Сўнгги вақтларда телеканалларимиз кунда бўлмаса, кун ора президент вазифасини бажарувчи бош вазирнинг қаерга боргани, нима иш қилгани, кимлар билан учрашгани ҳақида кўрсатувларни эфирга узатмоқда.\nБу кўрсатувларни кўриб, бир нарсага эътибор қаратиш мумкин. Ҳозирча бош вазир марҳум президентга ўхшаб халққа яқин эканини кўрсатишга жон-жаҳди билан уринмоқда. Балки бундан мақсад Каримовнинг обрўси соясида қудратга тўлиш бўлса не ажаб.\nТелеканаллар муваққат президентнинг жойлардаги учрашувларидан лавҳаларни эфирга узатар экан, бир жиҳатга кўпроқ эътибор қаратмоқда. Яъни у ҳар ерда бир вақтлар Каримов тилидан тушмаган мавзуга – тинчлик-осойишталикни сақлаш биринчи галдаги вазифа эканига урғу беряпти. Бу вазифа тилга олингандан кейин эса гап яна “қўлга киритилган улкан ютуқларимиз”, “уларни янада кўпайтириш”, “президент белгилаб берган йўлдан асло қайтмаслик” мавзулари билан давом этяпти.\nПрезидентликка сайловлар номигагина муқобил…\nЎзбекистон ўз замонавий тарихининг яна бир муҳим даврида турибди. Узоқ йиллар мамлакатни яккаҳокимлик, қаттиққўллик билан бошқарган президентнинг кутилмаган вафоти ортидан янги давлат раҳбарини сайлаш зарурати ўртага чиқди.\nАммо аслида бу жараённинг энг фаол иштирокчиси бўлиши лозим бўлган Ўзбекистон телеканаллари ҳозир фақат бу борадаги расмий ахборотларни эфирга узатиш билан банд.\nБалки бу ҳали сайлов кампанияси фаол босқичга ўтмагани учун шундайдир, деб ўйларсиз. Аввалги сайловларни ёритиш, бу мавзуда таҳлилий кўрсатувлар тайёрлаш тажрибасидан келиб чиқилса, ўзбек телеканалларининг ўзини бундай тутаётганида ҳеч қандай янгилик йўқ.\nБўлажак сайлов мамлакат тақдири учун ўта муҳим эканини ҳисобга олсак, аслида телеканаллар ҳозирданоқ бу борада ўта фаол бўлиши лозим эди. Афсуски, яна ўша эски тешик тоғора…\nЎзбек телеканалларининг бош сиёсий ток-шоуси бўлган “Муносабат” кўрсатуви ҳам, унинг бошловчиси Қуддус Аъзамов ҳам сайлов мавзусига келганда ҳали ҳам мум тишлаб ўтирибди. Бундан хулоса шуки, ёки Қундуз амакини ток уриб карахт қилиб қўйган, ёки шу пайтгача унга сайлов тўғрисида гапиришга рухсат беришмаган.\nМустақиллик байрами арафасида Қ.Аъзамов ўз кўрсатувларига сиёсий партиялар вакилларини таклиф этиб, “эришилган ютуқлар”, “партиялар томонидан демократик, ҳуқуқий давлат қуриш йўлида президентимиз раҳнамолигида амалга оширилган улкан ишлар” ҳақида лоф урган эди.\nБугун эса бош ток-шоу яна эски мавзуларда гапхонлик қилиш билан банд. Яна ўша мадҳиябозлик, пахта қўйиш…\ndata-title="Сайлов бор, кўрсатувлар йўқ" data-description="Ўзбекистон телеканаллари сентябрь ойини йиғи-сиғи билан бошлаб, байрамона кайфиятда тугатди. Президент Ислом Каримовнинг вафоти муносабати билан совет даврига хос ..." data-image="https://eltuz.com/wp-content/uploads/2016/09/rasm1826.jpg" data-url="https://eltuz.com/asosiy-mavzular/197352/" data-services="facebook,odnoklassniki,twitter,telegram" data-counter="ig">\nМирзиëев элчихоналарни МХХ айғоқчиларидан тозаламоқчи\nПрезидент Мирзиёев 10 январь куни ўзбек элчилари билан ўтказган йиғилишида элчихона ходимлари ортидан пойлаб юрадиган “мурда”ларни қайтариб олишини айтди. ...


ИнтерФУТБОЛ :: Тите: «Энг кучли беш футболчини аниқлашда ҳам қийналиб қоламан»\nТите: «Энг кучли беш футболчини аниқлашда ҳам қийналиб қоламан»\nБразилия терма жамоасининг амалдаги бош мураббийи хушмуомалалиги билан алоҳида ажралиб туради.\nАйниқса, айрим терма жамоалар устозларининг «чақиб олиш» одатларини инобатга олганда. Қозонга бразилиялик мутахассис Sport TV телеканалининг эксперти мақомида ташриф буюрганига қарамасдан, бир зумда ватандошлари ва хорижлик журналистлар қуршовида қолди.\nМураббий уларнинг барча саволларига жавоб қайтарди. Кейин сhampionat.com мухбири билан суҳбатга киришди.\n- Конфедерациялар Кубоги хусусида қандай фикрдасиз?\n- Умуман, юртингизда бўлишни ёқтираман. Бу турнирни эса мундиал арафасидаги мусобақа дейиш мумкин. Ажойиб муҳит, ўйинчилардаги масъулият ҳам шунга яраша. Айнан мана шу жиҳат мени бу ерга чорлади. Чили терма жамоаси кучли таассурот қолдирди. Уни турнирдаги энг кучли жамоа деб ҳисоблайман. Жамоа тарихи, футболчилар тажрибаси, анчадан бери ҳамкорликда тўп сураётганликларидан келиб чиққан ҳолда шундай хулосага келдим. Жамоа ўз тактик услубига эга, Америка Кубогидаги зафардан кейин ўйинини янада кучайтира олди.\n- Жулиано тўп сураётган РПЛни ҳам кузатиб борасизми?\n- Албатта кузатаман. Мураббийлар штабининг вакиллари турли мамлакатларда, жумладан, Россияда ҳам бўлишди. Бразилия ташқарисида етмишдан ортиқ беллашувларни ўз кўзлари билан томоша қилишди. Хорижий чемпионатларни диққат билан кузатиб борамиз. Бевосита Жулиано хусусида тўхталадиган бўлсам, у билан «Интернасьонал» ва терма жамоада ишлаганман. Қўшимчасига, видеотасмаларни ҳам синчковлик билан кўриб чиқамиз.\n- Россия - Бразилия ўртоқлик учрашуви қачонга режалаштирилган?\n- Бизда Аргентина билан Австралияда куч синашиш ва кейин Россияга парвоз қилиш режаси мавжуд эди. Бироқ мен режани ўзгартиришларини илтимос қилдим. Ахир Австралияга етиб бориш учун 12 соат, Россияга келиш учун яна 24 соат учишимизга тўғри келади-да. У ҳолда машғулот ўтказиш учун умуман вақт қолмайди. Нима бўлганда ҳам, Россия терма жамоаси билан албатта, учрашув ўтказамиз.\n- Рус тилида қайси сўзларни биласиз?\n- Фақат битта сўзни ўргандим - «Спасибо».\n- Криштиану Роналду Конфедерациялар Кубогини тарк этди...\n- Дунёнинг энг яхши футболчиси, демоқчисизда, а? Мен эса энг сара бешликни аниқлашда ҳам қийналиб қоламан. Чунки Месси, Роналду, Неймар, Гризманн, Азар, Видаль каби ажойиб юлдузлар бор. Уларнинг барчаси етакчи ўйинчилар.\n- Бразилия терма жамоаси ЖЧ-2018 йўлланмасини муддатидан аввал нақд қилди. Қароргоҳингизни Россиянинг қайси шаҳрига режалаштиряпсиз?\n- Мураббийлар штаби етиб келган бўлсада, бу масалада якуний қарорга келганимиз йўқ. Биз билан Довуд ҳам етиб келган. Бу борада у аниқроқ маълумот бериши мумкин.\nДовуд Эдуардо Гаспар - Бразилия терма жамоасининг собиқ ярим ҳимоячиси, ҳозирда жамоа координатори лавозимида иш олиб бормоқда. Саволларимизга у жавоб қайтарди.\n- Бразилиянинг қароргоҳи хусусида бир тўхтамга келинганми?\n- Мавжуд вариантларни кўриб чиқяпмиз. Кейин уларни Титега кўрсатамиз. Россиядаги асосий вазифамиз шу. Ўзимиз бўлган ва бизни қизиқтириши мумкин бўлган жойлар видеотасвирини намойиш этамиз.\n- Сочига бўлган қизиқишингиз фақат ярим финал билан боғлиқ эмасдир?\n- Инкор этмайман. Сочи вариантига қизиқишимиз кучлироқ. Лекин Москва ва Санкт-Петербургдек йирик марказлар ҳам бор. Шундай бўлсада, Сочи - ўзгача шаҳар, пляжлари бор. Қолаверса, Олимпиада туфайли сезиларли ўзгаришларни бошдан кечирган. Чиндан ҳам, ажойиб шаҳар. Лекин ҳаммаси фақат бизга боғлиқ эмас.\n- Бошқа даъвогарлар ҳам борми?\n- Австрия, Норвегия, Голландия, бошқа жамоалар ҳам қараб туришмайди. Ҳозирча аниқ талабгорларни билмаймиз. Аммо Сочига келишни истайдиганлар кўп бўлишига шубҳа йўқ.\n- Логистика нуқтаи-назаридан Москва варианти анча қулай бўларди.\n- Албатта, Москва бошқа шаҳарлардан унча узоқ бўлмаган марказий нуқта. Лекин очиғи, логистика масаласи мени унчалик қизиқтирмайди. Асосийси-шинам меҳмонхона, сифатли машғулот майдони, қизиқарли инфратузилма. Спортчилар дам олиш кунларида оила аъзолари билан ҳордиқ чиқаришлари учун бу жуда муҳим.\n- Футболчиларга ўз яқинларини олиб келишга рухсат этиладими?\n- Мен терма жамоа делегациясини жойлаштириш билан шуғулланаман. Оила аъзоларига келсак, уларга имкони борича ёрдамлашишга ҳаракат қиламан. Яқинроқ жойдан уларга меҳмонхоналар топиш ва шунга ўхшаш масалаларда. Бунинг учун ҳеч кимдан ҳақ талаб қилмаймиз. Лекин меҳмонхонада яшаш ва транспорт харажатларини улар ўзлари ҳал қиладилар. Биз фақат қариндошлар футболчиларга яқинроқ бўлишларидан манфаатдормиз.


Жаҳондаги энг кекса профессионал футболчи рўйхатдан ўтказилди | Qalampir.uz\nЖаҳондаги энг кекса профессионал футболчи рўйхатдан ўтказилди\nСпорт\t24 Январь 16:59 3747\nМиср футбол ассоциацияси (EFA) жаҳондаги энг кекса профессионал футболчини рўйхатдан ўтказди. Бу ҳақда BBC хабар бермоқда.\nНашр маълумотларига кўра, бу футболчининг исми Из Элдин Баҳдер бўлиб, ёши 74 да. У Миср чемпионатининг 3-двизиони клуби “6 октябрь” жамоаси билан шартнома имзолаган. Футболчининг клуб билан келишуви тафсилотлари ошкор этилмаган. Баҳдер бошқа бирор клубда тажриба орттиргани ҳақидаги маълумотлар ҳам мавжуд эмас.\nМиср футбол ассоциацияси ва футболчининг шахсан ўзи у жаҳондаги энг кекса футболчи эканлигини қайд этишлари учун “Гиннеснинг рекордлар китоби” вакилларини чақиришган. Бугунга қадар бу борада япониялик Кадзуёси Миура рекордчи ҳисобланади (53 ёш).\nМиура жорий йилнинг январь ойида “Йокогама” футбол клуби билан шартнома имзолади. Ҳужумчи Япониянинг иккинчи двизиони клуби таркибида ҳамон тўп сурмоқда. У карьерасининг 34-мавсумини давом эттирмоқда. Япониялик 261 ўйин ўтказиб, 26 та тўп киритишга муваффақ бўлган.\n31 Март 18:28 62859\n31 Март 10:18 50719\n02 Апрель 13:06 31597\n31 Март 17:31 30339\n01 Апрель 18:36 29732


21 феврал 2020, Тошкент вақти: 08:59\nҲукм жқиш пайтида шовқин кўтарган Ратко Младич суд залидан чиқариб юборилди.\n22 ноябрь куни БМТ трибунали 1992-95 йиллардаги урушда Босния сербларига қўмондонлик қилган Ратко Младични унга қўйилган 11 та жиноятдан 10 тасида айбдор деб топди ва унга умрбод қамоқ жазоси берди. Младич уруш ва инсониятга қарши жиноятлар¸ хусусан¸ геноцидда айбдор деб топилди.\n22 ноябрь куни 1993 йилда таъсис этилган собиқ Югославиядаги уруш жиноятлари бўйича Ҳаага халқаро трибунали ҳакамлари Младич устидан чиқарилган ҳукмни ўқишни бошлаши билан Младич бақир-чақир кўтарди ва шу туфайли Младич ҳакамлар қарори билан зуд залидан олиб чиқилди.\nҲукм ўқилишини Младич алоҳида хонадан туриб кузатишга мажбур бўлди.\nТрибунал ҳаками Альфонс Ори “Босния қассоби” деб танилган Младичга қўйилган айбларнинг маҳкама давомида ўз тасдиғини топганини билдирди:\n- Маҳкама Босния-Ҳерцоговинанинг қатор ҳудудларида амалга оширилган қотилликларнинг инсониятга қарши жиноят экани ва уруш қонун ва қоидаларини бузиш эканини аниқлади, деди ҳолланидиялик трибунал ҳаками жумладан.\nМладич ўз устидан 2012 йилда бошланган маҳкама жараëнида ўзининг айбсиз эканини иддао қилиб келди.\nМладич ўз карьерасини Югославия армияси аскари ўлароқ бошлаган. Мамлакат парчалана бошлаганидан кейин, 1991 йил Хорватиядаги айирмачиларга қарши курашиш учун юборилган.\nМладич 1992–1995 йиллардаги урушда босниялик серб кучларга етакчилик қилган. Урушда 100 мингдан ошиқ одам ҳалок бўлган.\n1995 йилнинг июлида Младич қўшинлари БМТ хавфсиз зонаси этиб тайинланган Сребреница шаҳрини босиб олади. Бунинг ортидан Младич қўшинлари 8000 мингга яқин мусулмон эркак ва ўшил болаларини қиради. Ушбу қатлиом Европада 2-жаҳон уруши¸ аниқроғи яҳудийлар қирғини - Ҳолокостдан бери содир этилган энг йирик ҳарбий жиноят ҳисобланади.\n16 йил қочқинликда юрган Младич 2011 йил Сербиянинг Лазарево қишлоғида қўлга олинган эди.\nХалқаро трибунал прокурорлари Младич Боснияни серб бўлмаган халқлардан тозалаш амалиётига етакчилик қилганини айтиб келади.\nҲаага трибунали прокурори Серж Браммерс ҳукм чиқиши олдидан Озодликка берган интервьюсида собиқ Югославиядаги уруш асоратларига барҳам бериш учун миллий яраш жараëни бошланиши лозимлигини таъкидлади:\n- Ҳаагада бирор қарор чиқарилганда – айбдор ёки айбсиз – натижага қараб, бир гуруҳ мамнум бўлади, иккинчиси эса қаттиқ хафа бўлади. Ўйлайманки, бу урушдан аввалги собиқ Югославия жамиятида бор бўлган асосий муаммолар ҳали-ҳануз мавжуд эканлигини кўрсатади. Бу, албатта, ачинарли ҳақиқат. Биласизми, биз доим қуйидаги саволга дуч келамиз: бизнингча, ярашишга ижобий ҳисса қўшдикми ёки бунинг акси бўлдими? Бу васолга ҳар доим адолат бир ўзи ярашишга олиб келмайди, деб жавоб бераман. Ярашиш жамият ичида бошланиши керак. Уни фуқаролар жамияти, тирик қолганлар, жиноятчилар ҳамда масъул сиёсатчилар бошлаб бериши керак¸ деди БМТ трибунали бош прокурори.\nСобиқ Югославиядаги уруш жиноятларини тафтиш қилувчи Ҳаага халқаро трибуналига 1993 йил асос солинган.\nШу кунгача суд Югославия парчаланиб кетганидан кейин бошланган урушларга гувоҳ бўлган тақрибан 5000 одамдан кўрсатма олди, 161 одамни турли жиноятларда айбдор деб топди. Айбдор деб топилганларнинг аксари юқори лавозимли шахслардир.\nАйни пайтда¸ трибуналнинг айрим қарорлари кескин танқидга учраб келади. 2016 йил трибунал Болқон уруши чоғида уруш ва инсониятга қарши жиноятларни содир этганликда айбланган серб миллатчиси Воислав Шешелни оқлаш тўғрисида қарор чиқарди. Бу қарор собиқ Югославияда яшаган хорват ва боснияликлар ҳафсаласини пир қилди.\nТрибунал расмийлари эса ўзларининг адолат қарор топиши учун курашаётганини таъкидлаб келади. Улар¸ хусусан¸ трибуналнинг амалдаги давлат етакчисини геноцид ва бошқа жиноятларда айбдор деб топган илк суд ўлароқ тарихда қолишини айтадилар. Аммо маҳкамага тортилган Югославия собиқ раҳбари Слободан Милошевич 2006 йилда суд ўз якунига етишидан аввал оламдан ўтган эди.


Оила – жамиятнинг ажралмас бир бўлаги - Hidoyat.uz\nАсосий саҳифа Мақолалар Оила – жамиятнинг ажралмас бир бўлаги\nЧоп этилди Aprel 21, 2019 Оила – жамиятнинг ажралмас бир бўлагиda fikr bildirishni o'chirish\nУ қатъий қонун-қоидаларга бўйсунади. Насл бардавом бўлиши, жамиятнинг таназзулга учрамаслиги учун Аллоҳ таоло оилани ўз ҳимоясига олган. Оила таназзулининг олдини олиш мақсадида зино қатъий ҳаром қилинди.\nЖамиятнинг келажаги порлоқ, катта имкониятларга эга бўлиши учун, аввало, унинг ажралмас негизи – оилаларнинг маънан соғломлиги талаб қилинади. Бу эса қуйидаги шартларга риоя қилинишига боғлиқ:\nОиланинг бир-бирига муносиб одамлардан ташкил топиши.\nЭр-хотин орасидаги ўзаро ҳурмат ва тотувлик.\nЭркак киши ўзининг оила устуни экани ҳамда раҳбарлик масъулиятини ҳис этиши ва бунга амал қилиб яшаши.\nАёл кишининг оила ички ҳолатларига масъуллиги.\nОта-она фарзандларининг риоясини қилиб, уларга адолатли бўлишлари.\nФарзандларнинг ота-оналарига яхшилик қилишлари.\nАна шу шартларга риоя қилинса, оилада соғлом муҳит вужудга келиб, тарбия топаётган фарзандлар одоб-ахлоқли, эл-юртга хизмат қиладиган инсонлар бўлиб вояга етадилар.\nУшбу китобимиз омма учун мўлжалланганини инобатга олиб, оилада соғлом муҳитни шакллантиришда зарур бўлган шартларга батафсилроқ тўхталишни лозим топдик:\nОила бир-бирига муносиб одамлардан ташкил топиши керак, чунки фиқҳ китобларида айтилгани каби, никоҳда тенгликнинг жуда катта аҳамияти бор. Чунки эр-хотин орасида бойлик, илм ва ҳоказоларда катта фарқ бўлса, улар бир-бирларини тушунишда қийинчиликларга дуч келишади. Шу боис, шариат тенглик, яъни кафоатни жорий қилди. Пайғамбаримиздан (алайҳиссалом) Жобир (розияллоҳу анҳу) ривоят қилган ҳадисда бундай марҳамат қилинади: “Аёллар фақат ўз тенгларига никоҳ қилинади” (Имом Байҳақий).\nБарча мазҳаб уламолари кафоат–тенглик борасидаги далилларни ўрганиб чиқишиб, унинг етишмаслиги никоҳга тўсқинлиқ қилмаса-да, никоҳда бўлиши лозим шартлардан эканига иттифоқ қилганлар.\nЭр ва хотин бир-бирларини ҳурмат қилишлари ва оила ишларида бир-бирларига ёрдамчи бўлишлари лозим. Маълумки, эр кишининг куни кўчада, ишхонада ўтади. Ишлари яхши бўлса, кайфияти ҳам шунга яраша бўлади. Борди-ю, ишлари юришмай қолса, ташвишланади, руҳан тушкунликка тушади. Бундай ҳолатда аёл кишининг донолиги иш бериши керак, яъни эрининг кайфиятини чиройли сўзи, ширин муомаласи билан кўтариши зарур. Аёл бетобланиб ё бошқа бирор сабаб билан уй ишларини адо этолмай қолганида, эр киши хотинига уй юмушларида ёрдамлашиб юборса, оилада барқарорлик, тотувлик вужудга келади.\nИнсон – иссиқ жон, баъзан касал бўлиб қолиши бор. Шундай вазиятда эр-хотин бир-бирларига кўмак бериб, кўнглини олиши лозим. Хотини касал бўлиб қолганида унга эътибор қаратмаслик ёки касаллигини гапириб, дилига озор бериш эркак кишига муносиб иш эмас. Шунингдек, айрим оилаларда кузатиладиган, аёли касал бўлиб қолса, ота-онасиникига олиб бориб қўйиб, тузалганидан кейин уйга олиб келиш ҳолатлари эркаклик ғурурига мутлақо иснод ҳисобланиб, бу нарса оқибатда оиланинг мустаҳкамлигига салбий таъсир кўрсатади. Оиладаги ҳар қандай вазиятда эр-хотин бир-бирларини қўллаб-қувватлашлари керак. Шунда меҳр-шафқат пайдо бўлади. Фарзандлари ҳар бир ишни улардан ўрганиб боради. «Қуш уясида кўрганини қилади», деган ҳикматли гап бекорга айтилмаган.\nҚадимги уламоларимиз ўз ижтиҳодларидан келиб чиқиб, “хотин касал бўлганида, уни даволатиш ва табибга бериладиган ҳақ эрнинг зиммасига вожиб бўлмайди”, деган фикрни айтишган. Лекин замонамиз уламоларидан суриялик машҳур олим Ваҳба аз-Зуҳайлий ўзларининг “Ал-Фиқҳул исламий ва адиллатуҳу” деб номланган китобларида ушбу фикрларни изоҳлаб, бундай дейди: “Назаримда, даволаниш ўтмишда асосий эҳтиёж бўлмаган. Чунки саломатлик ва парҳез кўрсатмаларига амал қилган инсон кўп ҳолларда даволанишга муҳтож бўлмайди. Фуқаҳоларнинг ижтиҳодлари ўз асрларидаги мавжуд урф-одатларга асосланган. Аммо ҳозирга келиб, даволанишга бўлган эҳтиёж, худди таомланиш ва озиқланишга бўлганидек, балки ундан ҳам муҳимроқ эҳтиёжга айланиб қолди. Зеро, бемор одам кўп ҳолларда даволанишни барча нарсадан устун қўяди. Киши алам ва оғриқдан қийналиб, ўлим хавфини солиб турган дарддан шикоят қилатуриб, яна бирор нарсани бемалол танаввул қилиши мумкинми?! Шу сабабли ҳам мен бугунги кунда даволаниш нафақаси, худди бошқа зарурий нафақалар сингари эрнинг зиммасига вожиб бўлишини айтаман. Бу фарзандлар учун лозим бўлган даволаниш нафақаси уламоларнинг ижмоъсига биноан отанинг зиммасига вожиб бўлишига ўхшайди. Эр аёлидан соғ-саломатлигида фойдаланиб, касаллик ҳолатида даволаниши учун ота-онасининг уйига олиб бориб қўйиши Аллоҳ таолонинг “улар билан тотув турмуш қурингиз”деган оятига мутлақо зиддир” (Нисо, 19).\nҲақиқатан, оила аъзоларининг соғлом бўлиши оила мустаҳкамлигини таъминловчи энг муҳим омиллардан ҳисобланади. Ақлан ўйлаб кўрилганида ҳам, оилада эрнинг энг яқин кишиси аёлидир. Яқин кишиси ёрдамга муҳтож бўлиб турган бир пайтда, унинг узоқдагиларга яхшилик қилиши ёки аёлининг яқин кишиси ўзи бўлгани ҳолда, бошқаларнинг ёрдам беришига ташлаб қўйиши чиройли иш саналмайди.\nЭр-хотин ўзаро тотув яшаши, бир-бирининг эркалик ва инжиқликларини кўтариши лозим. Бу ҳақда Қуръони каримда бундай дейилган:\n«Эй имон келтирганлар! Сизларга хотинларни мажбурий равишда мерос қилиб олиш ҳалол эмасдир. Яна, уларга берган маҳрларингизнинг бир қисмини қайтариб олиб кетиш ниятида хотинларингизга тазйиқ қилмангиз! Агар улар аниқ бузуқлик қилсалар (бу мустаснодир). Улар билан тотув турмуш кечирингиз. Агар уларни ёмон кўрсаларингиз, (билиб қўйинг,) балки сизлар ёмон кўрган нарсада Аллоҳ (сизлар учун) кўпгина яхшилик пайдо қилиши мумкин» (Нисо, 19).\nЖоҳилият даврида бир аёлнинг эри ўлса, унинг ўгай ўғли ёки бошқа бир қариндоши келиб, бева аёл устига чопонини ташлаб қўйиш билан уни мерос қилиб оларди. Сўнгра хоҳласа, ўзи унга маҳрсиз уйланар, хоҳласа, бошқага эрга бериб, маҳрини ўзи олар ёки узоқ вақт эрсиз ушлаб, беванинг қўлидаги биринчи эридан қолган мероси ёки бошқа бойлиги эвазига уни озод қилар эди. Агар аёл мазкур кишиларнинг чопон ёпишидан олдинроқ уйдан чиқиб кетишга улгурса, шундагина ихтиёри ўз қўлида бўлиб, эрининг ўғли ёки қариндошига мерос бўлиб қолишдан қутуларди. Шундай аёллардан Абу Қайснинг хотини Кабша исмли бир бева аёл Муҳаммад (алайҳиссалом) ҳузурларига келиб, эрининг ўғлидан шикоят қилади. Мазкур масалага жавоб тариқасида юқорида келтирилган ояти карима нозил бўлган.\nАбу Ҳурайра (розияллоҳу анҳу) Пайғамбаримиз (алайҳиссалом)дан ривоят қилган ҳадисда бундай марҳамат қилинади: “Сизларнинг яхшиларингиз аҳли аёлига яхши муомалада бўлганларингиздир. Мен ҳаммангиздан кўра аҳлига яхшироқ муомала қилувчингизман” (Имом Термизий).\nМана шундай оят ва ҳадислар орқали Ислом илк даврданоқ аёлларнинг оиладаги ҳақ-ҳуқуқларини тиклаш, ҳурматини жойига қўйиш билан уларнинг жамиятдаги мавқеини юксалтирган. Аёл кишига комил инсон ва чиройли муомалага муносиб шахс сифатида эътибор қаратган.\nЭнг аввало, аёлларга чиройли муомала кўрсатиш, ширинсўз бўлиш ва ҳар томонлама яхшилик қилиш лозим. Иккинчидан, гарчи уларнинг феъл-атворларида бирор ҳаракат ёқмаган тақдирда ҳам қўполлик қилмасдан, ширинсўзлик билан камчиликларини айтиш, уни тузатишга кўмаклашиш керак бўлади. Чунки ҳар нарсада Аллоҳ таолонинг биз билмаган, ақлимизга келмаган ҳикматлари бор. Аёлларнинг хулқларида бир эмас, бир неча яхшилик борлиги маълум. Оила саранжом-саришталиги, кийим-кечак ва уйларнинг озодалиги, таом тайёрлаш борасидаги хизматлари ва энг муҳими, тўғри тарбия берилган, кўзлар қувончи бўлмиш солиҳ фарзандни вояга етказишлари шундай яхшиликлар сирасига киради.\nБу ҳақда ҳадиси шарифда Расулуллоҳ (соллаллоҳу алайҳи ва саллам) бундай деганлар: «Мўмин (эр) одам мўмина (хотини)га ғазаб қилмасин. Агар унинг хулқидан бири ёқмаса, иккинчиси хурсанд қилади» (Имом Бухорий ривояти).\nИслом дини муҳаббат, раҳмат, меҳр-шафқат каби хислатлар оиланинг таянчи эканини айтади. Бу таянчлардан бирига арзимас нарса туфайли дарз кетмаслиги зарур. Ҳадисда: «Агар бирон нохушлик бўлса, унинг замирида кўп яхшиликлар бўлиши мумкин», деб бежиз айтилмаган.\nБу борада ҳазрат Умарнинг (розияллоҳу анҳу) хотинини ёқтирмагани учун талоқ қилмоқчи бўлган кишига айтган мана бу сўзлари жуда муҳим: «Ҳолингга вой! Оилангни муҳаббатдан бошқа нарсалар устига қурдингми? Риоя қани, уят қаерда қолди?»


Мутасаддилар коронавирус пандемиясида одамларни чалғитиш мақсадида акция ўтказишмоқда. Биринчи иштирокчи Озодбек Назарбеков - Darakchi\nМутасаддилар коронавирус пандемиясида одамларни чалғитиш мақсадида акция ўтказишмоқда. Биринчи иштирокчи Озодбек Назарбеков\nЖАМИЯТ 23.03.2020, 17:35\nИлк бор машҳур ўзбек сиёсатчилари, маданият ходимлари, вазирлар, давлат ва жамоат ташкилотлари раҳбарлари иштирокида ижтимоий акция ўтказилади. Мутасаддилар коронавирус пандемиясига қарши курашишга ўз ҳиссасини қўшишни исташмоқда.\nШу боис улар халққа интеллектуал савол билан юзланиб, қизиқишлари ҳақида сўрайди.\nСўровномага тўғри жавоб топганларнинг суратлари эълон қилинади ва эсдалик совғалар билан тақдирланади.\nШу кунларда сиз уйда қолинг, кунингизни мароқли ўтказинг, саволларга жавоб изланг, топинг ва танилинг!\nҲали бундай мутасаддилар, арбоблар, таниқли шахслар билан интеллектуал ўйинда қатнашмаганингиз аниқ. Шундай экан имкониятдан фойдаланинг. Топқирлигингизни бутун халқ кўрсин. #Biz_koronavirusni_yengamiz #Biz_barcha_tavsiyalarga_amal_qilamiz шиорлари остидаги ижтимоий акциямизга қўшилинг.\nЛойиҳанинг илк қатнашчиси — Ўзбекистон Республикаси Маданият вазири ва Ўзбекистон ва Қорақалпоғистон халқ артисти Озодбек Назарбеков бўлади.\nСаволлар бугун, 23 март куни соат 19:30 да COVID-19ni yengamiz телеграм каналида эълон қилинади.\nАкциянинг мақсади бугунги мураккаб шароитда аҳолини бирдамликка чақириш, ваҳимага берилмаслик ва вақтни мароқли ўтказишдан иборатдир. Уйда қолиб, машҳур инсонларнинг саволларига жавоб топиб, шахсий эсдалик совғаларни қўлга киритинг!\nСавол эгаси, вазир, сенатор, депутат балки элчи бўлиши мумкин. Уларнинг шахсий эсдалик совғаларини қабул қилиб олишни истасангиз COVID-19ni yengamiz телеграм каналига қўшилинг. Саволни кутинг, тўғри жавобни йўлланг. Вақтингизни мазмунли ўтказинг.


ЎзА - Мустаҳкам ишонч ва ирода тарбияси\nМустаҳкам ишонч ва ирода тарбияси\n04.04.2017 14:46 Чоп этиш версияси\nЎзбек жанг санъати – ҳалоллик, сабр-тоқат, камтарлик, ўзликни англаш, ирода каби халқимизнинг бетакрор фазилатларини ўзида мужассам этган миллий спорт туридир. Бугунги кунда ўзбек жанг санъати билан шуғулланаётган ёшлар сафи тобора кенгаймоқда. Бу эса ўғил-қизларнинг ҳам жисмонан, ҳам маънан баркамол бўлиб вояга етишига хизмат қилаётир.\n2009 йилда ташкил этилган Ўзбекистон ўзбек жанг санъати федерацияси томонидан мазкур спорт турини янада оммалаштириш, машғулотларни юқори савияда ташкил этиш, спортчиларнинг тажриба ва маҳоратини ошириш учун зарур шарт-шароитларни яратиш, малакали мураббийлар тайёрлашга алоҳида эътибор қаратилмоқда. Мамлакатимизнинг турли ҳудудларида ташкил этилган секцияларда 30 мингдан зиёд ўғил-қиз мазкур спорт тури билан мунтазам шуғулланмоқда.\n– Спортчиларимизнинг ҳаммаси ҳам юқори натижаларга эришмаслиги мумкин, муҳими, улар жисмоний тарбия ва спорт билан бир умрга дўстлашади, ўзини ўзи тарбиялаш, интизомга ўргатиш, камчилик ва нуқсонлардан халос бўлиш, синовларни енгиб ўтишни ўрганади, Ватан равнақи учун хизмат қиладиган йигит-қизлар бўлиб етишади, – дейди федерация раиси Пўлат Усмонов. – Машғулотлар жараёнида шогирдларимизнинг маънавий юксалишига ҳам катта эътибор қаратамиз. Зеро, бу ўзбек жанг санъатининг муҳим талабларидандир. Инсоннинг маънавияти юксалиши билан унинг иродаси ҳам кучайиб боради. Ирода – бу аслида мустаҳкам ишонч демакдир. Иродаси бақувват одам ўзига ишонади ва ҳар қандай мураккаб вазифани ҳам ўз зиммасига олишдан чўчимайди.\nУшбу спорт тури билан олти ёшдан бошлаб шуғулланиш мумкин. Болаларга дастлаб ўзбек жанг санъатининг бошланғич кўникмалари – соғломлаштириш машғулотлари ўргатилади. Бундай машқлар эрталабки бадантарбия ёки соғломлаштириш гимнастикаси каби бола танасининг жисмонан чиниқишига хизмат қилади. Кейин уларга ўзбек жанг санъатининг бошқа йўналишлари пухта ўргатилиб, мусобақаларга босқичма-босқич тайёрлаб борилади.\n– Ҳар бир ота-она ўз фарзандининг соғ-саломат, яхши хулқли ва билимли бўлиб улғайишини орзу қилади, – дейди ўзбек жанг санъати бўйича аёллар терма жамоаси мураббийи Шаҳноза Зуҳриддинова. – Бунинг учун уларни эрта ёшдан спорт турларига жалб қилиш муҳимдир. Шундагина спорт уларнинг ҳаётида доимий ҳамроҳ бўлиб қолади.\nБугун ўзбек жанг санъати билан шуғулланаётган ўғил-қизлар орасида мамлакатимиз ва халқаро миқёсдаги мусобақаларда муваффақиятли иштирок этиб келаётган ёшлар кўп. Жасур Серикбоев, Аҳмад Турдиохнов, Жасур Аҳмаджонов, Муҳаммад Ҳакимов, Зоҳид Абдураззоқов, Жавлон Есенқулов, Зуҳра Умурзоқова, Мафтуна Икромова, опа-сингил Карина ва Сабина Ким, Гўзал Раҳимова каби йигит-қизлар мамлакатимиз чемпионатлари ва халқаро турнирларда совринли ўринларни эгаллаб келмоқда. Айниқса, истеъдодли спортчи Карина Кимнинг ютуқлари таҳсинга лойиқ.\nКарина 2012 йилдан мазкур спорт тури билан мунтазам шуғуллана бошлади. Ўша йили у Ўзбекистон чемпионатида биринчи ўринни эгаллади. Халқаро майдондаги илк ғалабасига 2015 йили Жанубий Кореянинг Чонг-Жу шаҳрида ўтган Бутунжаҳон яккакурашлар фестивалида эришди. Шунингдек, Карина ўтган йили Россия, Португалия, Италия ва Қозоғистонда ўтказилган мусобақаларда шоҳсупага кўтарилди.\n– Ўзбек миллий қадриятларини ўзида жам қилган ўзбек жанг санъати билан шуғулланиш менга катта завқ бағишлайди, – дейди Карина. – Бу спорт тури нафақат жисмонан, балки маънан бақувват бўлишимизни, тарихимизни, маданиятимизни ўргатади. Мазкур спорт тури орқали биз кўплаб чет давлатларда Ватанимиз маданиятини, спортини намойиш этишдек бахтга муяссар бўлаётганимиздан бахтиёрмиз.\nЙигит-қизларнинг жисмоний ва маънавий камолотини таъминлаш миллий спортимизда қатъий шаклланган анъаналардандир. Зеро, маънавияти юксак инсонларгина ўзининг жисмоний ва ақлий салоҳиятини эл-юрт тараққиёти, Ватан шуҳратини юксалтириш йўлида сафарбар эта олади. Ўзбек жанг санъати ана шундай эзгу ғояларга хизмат қилмоқда.


Худо билан бошлаш 2 қисм — Dilkashradio.com\nХудо билан бошлаш 2 қисм\nХурматли тингловчилар сиз билан яна ғойибона сухбатлашиб турганимиздан хурсандмиз. Ёдингизда бўлса биз ўтган сафар Илёс пайғамбарнинг хаётидаги бир воқеа хақида сухбатлашган Эдик. Бугун хам сизлар билан қисман ўша воқеанинг давомини тинглаш баробарида, Худонинг бошқаруви бизни қайга етаклашини кўриб чиқамиз. Хўш, Худо сизни қаерга бошқаришни хохлаётганини кўришга тайёрмисиз? Ундай бўлса, кетдик! Илёс Худонинг ёрдами билан Тоғдан тушиб, Шофот ўғли Элишайни топди. Биз аввалги сухбатимизда Илёснинг бир ўзи қирқ кечаю, қирқ кундуз қийналиб, тоққа чиққани хақида айтиб ўтган эдик. Энди эса Худованд унга умид берди, У билан бирга эканлигини эслатди. Ахир ўзингиз ўйлаб кўринг, Худонинг хузурини хис қилиш, У билан учрашиш кишига қанчалик катта куч ва ғайрат беради.\nИлёс Худонинг мадади билан тоғдан тушди ва Худованднинг айтганларини бажарди. У Элишайни топганида Элишай ўн икки жуфт хўкизни хайдаётган эди. Илёс Элишайнинг ёнидан ўтаётиб, чакмонини унинг устига ташлади. Элишай хўкизларни қолдириб, Илёснинг орқасидан югуриб борди.\n— Ижозат бер, бориб ота-онамни ўпиб хайрлашиб келай, кейин орқангдан етиб бораман, — деди у Илёсга. Илёс Элишайга деди: — бор, лекин мен сенга қилганимни ўйлаб кўр!. Бу воқеа сизга таниш кўринмаяптими? Ха, эсингизда бўлса Исо Масих хам ака-ука балиқчиларни чақирганида улар хам қайиқларини қолдириб, Исонинг ортидан эргашган эдилар. Ёки бўлмаса солиқчи Маттони эсланг. Уларнинг хаммаси ишларини қолдириб Унинг ортидан эргашган эдилар. Исо уларни танлади. Агар Исонинг хаётига хам назар ташлайдиган бўлсак, У хам тез-тез Отаси билан сухбатлашиш учун ёлғиз Ўзи тоққа чиқар ва Худодан бошқаришини сўрарди.\nБиз икки сафардан бери тоғ хақида сухбатлашмоқдамиз. Аввало бутун мавзуимизнинг маъносини билишингиз учун қисқача изох бериб ўтай. Биз Худога хизмат қилишга интиламиз. Баъзан Худога хизмат қилсак, яхши имонли бўламиз ва Худованд биздан мамнун бўлади, деган ёлғонларга қараб яшаймиз. Шунинг учун хам Худога хизмат қилишни биз тоғнинг пастидан бошлаймиз. Биз Худодан сўраб ўтирмай, ўз кучимиз билан хизматни бошлаймиз. Бироқ бир оз вақт ўтгач, ёлғиз ўзимиз бу ишни қилолмаслигимизни англаб етгач, дўстларимизни, биродарларимизни ёрдамга чақирамиз, шундай хам бўлавермагача хаммамиз биргаликда Худога мурожаат қиламиз. Аммо бу шундай бўлмаслиги керак. Биз қанчалик нотўғри бошлаётганлигимизни кўряпсизми. Биз Худонинг иродасини бажариш учун аввало юракдан Худога яқин бўлишимиз, Худо билан вақт ўтказиб, Унинг бошқарувини кутишимиз керак.\nИлёс нима қилгани эсингиздами? У Худо билан учрашди. Худо унга йўл-йўриқ кўрсатди. Исо хар куни тонгда ёки бирор мухим иш олдидан нима қиларди? Отасинигн хузурига борарди. Демак биз хам Худога хизмат қилишдан олдин энг аввало У билан яқин бўлишимиз, Унинг хузурида туриб, иродасини билишимиз керак экан. Биз нима қиламиз? Биз хар доим шайтоннинг ёлғонларига ишониб, Худога хизмат қилиш билан бошлаймиз. Сиз ўзингизнинг хаётингизга яхшилаб эътибор бериб қаранг-чи. Сизда шундай ёлғонлар борми? Агар бор бўлган бўлса, бугундан бошлаб бундай ёлғонларни рад этинг. Худованд сизнинг хизматингизни эмас, ўзингизни хохлайди. У сиз билан яқин муносабатда бўлишни истайди. Агар хар биримиз Худога яқин бўлсак, хизмат ўз-ўзидан келиб чиқади. Биз хизмат қилишим керак, деган фикр билан эмас, мухаббат билан Ота Худонинг фарзандлари бўлганимиз учун хизмат қилишни хохлаймиз. Бу икки хил хизматнинг орасида катта фарқ бор. Азизлар агар сиз Худованд билан муносабатингизни ўстиришни истасангиз бизнинг сухбатларимизни тинглаб боринг. Биз сизларга бир-биридан ажойиб ва қимматли мавзуларда сухбат олиб борамиз. Яна ғойибона дийдорлашгунга қадар соғ бўлинг.\nУззиё хукмронлиги даври хақида\nХудонинг оиласи 05


БАЙРАМГАЧА ОЗАМИЗ! - 6 Января 2015 - BEPUL MP3 KO'CHIRISH, VIDEO KLIP, FOTO SURATLAR, YANGI\nВоскресенье, 2021-09-19, 12:48 PM\nГлавная / Bosh sahifa » 2015 » Январь » 6 » БАЙРАМГАЧА ОЗАМИЗ!\nЯнги йилда чиройли қомат соҳибаси бўлишни хоҳлайсизми? Қорбобо ёрдам беришидан умидвор бўляпсизми? Ишонаверинг, агар унинг шундай қобилияти бўлганида, аввал ўзининг меш қорнидан халос бўларди. Гапим рост, фитнесга қатнашиб юрган Қорбоболарнинг кўпини кўрганман! Шу сабабдан ташаббусни қўлга олинг-да, ҳаракатни бошлайверинг.\nАввалига ортиқча вазндан тезроқ халос бўлиш учун кўпчиликка мос парҳез ҳақида маълумот беришга қарор қилган эдик. Аммо яхшилаб ўйлаб кўриб, ҳозир парҳезга ўтириб олсак байрам оқшоми тўкин дастурхонидаги мазали таомлару, пишириқлар туфайли ортиқча вазнга яна осонгина асир бўлиш мумкин, деган хулосага келдик. Шу сабабдан тантанага қадар танимизни очликка маҳкум қилмасдан ортиқча сантиметрларни кетгазамиз.\nКАРАМЛИ САЛАТГА НИМА ДЕЙСИЗ?\nДастурхонимизнинг энг камсуқум маҳсулоти карам нафақат дўлма учун, балки ортиқча сантиметрлардан халос бўлиш учун ҳам тўғри келади. Унинг шапалоқдек барглари кетчаткага бой бўлгани учун организмдан тиқинларни чиқариб юборади. Бундан ташқари моддалар алмашинувини яхшилашига ёрдам берувчи бирикмалари ҳам бисёр. Карамнинг таркибидаги холин моддаси эса ёғларни жигар ва ошқозонга зиён келтирмасдан сингишига ёрдам беради. Демак, таомномамизни карамли салатлар билан бойитамиз\nБОДРИНГ ЕНГ, ОРТИҚЧА СУВДАН ХАЛОС БЎЛИНГ!\nТанамиздаги сувлар ҳам бизни дўмбоқ кўрсатиши мумкин. Шу сабабдан тез озиш ниятидагилар ортиқча суюқликдан қутулиш йўлиниши ҳам ўйлашлари лозим. Бунинг учун сийдик ҳайдовчи дориларни истеъмол қилиш шарт эмас. Шунчаки кунига ярим килограмм бодринг танаввул қилишнинг ўзи кифоя. Чунки бодринг суюқлик билан бирга танамиздаги тузларни ҳам чиқариб юборади.\nКЕЛИНГ, РАҚСГА ТУШАМИЗ!\nБайрам яқин, рақс эса ҳам каллорияларни парчалайди ҳам кайфиятни хушлайди. Байрам куни эса фикрни тўкин дастурхондан чалғитишга кўмаклашади. Шунинг учун рақсга таклиф қилинсангиз асло рад эта кўрманг.\nТАНАГА ИШОНИШНИ ЎРГАНИНГ\nАйтайлик ҳар гал таом истеъмол қилиш олдидан қанчали очиққанлигингизни 10 баллик даражада баҳоланг. Таом тановул қилишдан аввал, қила туриб ва қилиб бўлгач «иштаҳам қондими?» деган саволга жавоб беринг. 1 балл – умуман оч эмасман, 10 балл – ўлгудай очман, хўш, жавобингиз қандай? Зинҳор 10 баллга яқинлашманг. Агар иштаҳангиз 5 баллдан паст бўлса, ширинликлардан воз кечинг. Фақат ўзингизни алдаманг!\nТАОМЛАНИШДАН АВВАЛ БИР ПИЁЛА СУВ ИЧИНГ\nБиринчидан, бу очлик ҳиссини бироз сусайтиради. Иккинчидан, ошқозонни банд қилиб таомга камроқ жой қолдиради. Учинчидан эса ичакларни бир сидра тозалаб, моддалар яхши сингиши учун замин ҳозирлайди.\n«ТАЪТИБ КЎРИШ» ОДАТИГА ЧАЛҒИМАНГ!\nЯнги йил дастурхонига пишириқ ё ширинлик тайёрлаётиб, бир бўлак еб кўришдан ўзингизни тийинг. Кремли қўлни оғизга яқинлаштириш одати билан жиддий курашинг. Бунинг учун эса ҳар сафар бармоқларингизга крем текканида пиёлага сидириб олишдан эринманг. Тортни безатиб бўлгач ўзингизни қанча каллориядан ҳимоялаганингизни пиёлага қараб аниқлашингиз мумкин.\nКатегория: Foydali maslahatlar / Полезны советы | Просмотров: 2018 | Добавил: maslahatlar, Maslahat bering, маслахат, tekin maslahat, foydali, маслахат беринг, текин маслахат, полезные советы, Maslahat | Рейтинг: 0.0/0


IMEI-код ҳақида нималарни билиш керак? — Teletype\nАйни кунларда мобил қурилмаларининг (планшет, смартфон ва бошқалар) IMEI-кодини рўйхатдан ўтказиш масаласи долзарб бўлиб турибди. Бир қарашда ўта технологик, мураккаб, аммо ҳар бир фуқаро учун муҳим бўлган ушбу тизим ҳақида кўплаб саволлар юзага келмоқда. Шуни эътиборга олиб IMEI-код тўғрисида энг кўп берилаётган долзарб саволларга ойдинлик киритамиз.\nДиққат! Бу ҳамма билиши лозим бўлган маълумотлар, чунки ҳадемай IMEI-кодларни бепул рўйхатдан ўтказиш учун берилган муддат тугайди.\nМобил қурилманинг 15 хоналик рақами IMEI-код дейилади. IMEI-код барча мобил қурилмаларда мавжуд бўлиб, SIM-картанинг ҳар бир слотига алоҳида берилади. Агар мобил қурилмада SIM-карталарнинг икки ёки ундан кўп слотлар�� мавжуд бўлса, ушбу мобил қурилма икки ёки ундан ортиқ IMEI-кодларга ҳам эга бўлади.\nДемак, агар Сизда иккита SIM-карта билан ишлайдиган мобил қурилмангиз бўлса, иккила IMEI-кодни ҳам рўйхатдан ўтказишингиз лозим.\nIMEI-кодни рўйхатдан ўтказиш нимага керак?\nЎзбекистон телекоммуникация бозорида соғлом рақобат муҳитини шакллантириш учун.\nIMEI-кодни қурилманинг клавиатурасида *#06# буйруғини териш орқали билиб олиш мумкин. Бундан ташқари, ушбу код қурилманинг қутисида, кафолат картасида ва айрим қурилмаларнинг батареяси остида ёзилган бўлади.\nҚурилмага биринчи маротаба SIM-карта қўйилганидан кейин 30 кун ичида унинг IMEI-коди рўйхатдан ўтказилиши керак.\nМобил қурилмаларининг IMEI-кодлари тизим операторига мурожаат қилиш орқали:\n1 ноябрдан 1 декабргача – бепул;\n1 декабрдан сўнг – тўлов асосида рўйхатдан ўтказилади.\nҚурилманинг IMEI-коди рўйхатдан ўтказилмаса, нима бўлади?\nҚурилма орқали биринчи тармоқ ҳодисаси содир этилгандан бошлаб 30 кун ичида IMEI-коди рўйхатдан ўтказилмаса, унинг SIM-слотига маҳаллий алоқа оператори тамонидан хизмат кўрсатиш тўхтатилади. Яъни ушбу қурилма орқали уяли алоқа хизматларидан фойдаланиш имкони бўлмайди.\nҚурилма IMEI-коди рўйхатдан ўтказилгандан кейингина SIM-слотга маҳаллий алоқа оператори тамонидан хизмат кўрсатиш тикланади.\nБитта IMEI-коди учун БҲМдан фоиз ҳисобида (2019 йил 1 сентябрдан БҲМ 223 000 сўмга тенг):\nчет эл SIM-картасидан (роумингдан) фойдаланилганда – бепул;\nмаҳаллий SIM-картадан 30 кун ичида фойдаланилганда – бепул;\nмаҳаллий SIM-картадан 30 ўтгандан кейин фойдаланилганда – 20% (44 600 сўм).\n1) uzimei.uz сайти орқали;\n2) my.gov.uz сайти орқали;\n3) 1170 рақамига SMS юбориш орқали;\n4) *1170# га USSD сўров юбориш орқали;\n5) Почта алоқа бўлимига ёки Тизим операторига (Тошкент шахри, Олмазор тумани, Себзор даҳаси, 18-А манзилига) шахсан бориш орқали.\n3) 1170 SMS юбориб ёки *1170# USSD сўровлари ёрдамида.\nЎйлаймизки, юқоридаги маълумотлар сиз учун фойдали бўлди. Асосийси, IMEI-кодни рўйхатдан ўтказиб бераман деб катта миқдорда маблағ талаб қилаётган фирибгарларнинг қурбонига айланманг. Ҳозирча (1 декабргача), IMEI-кодлар бепул рўйхатдан ўтказилмоқда. 1 декабрдан сўнг эса қанча маблағ эвазига рўйхатдан ўтказилишини билиб олдингиз.\nУнутманг! Ҳар бир мобил қурилманинг IMEI-коди рўйхатдан ўтказилиши шарт!


ПОМПЕО ЭЪТИРОФИ ОРТИДАГИ ҲАҚИҚАТ - Ўзбекистон овози газетаси\nЖаноб Помпео эътиқод эркинлиги тараққий этган мамлакатларда ривожланиш бўлишини таъкидлаб, бунга Ўзбекистонни мисол қилиб кўрсатди. «Эътиқод эркинлиги илгаригига қараганда кенгайгани бу мамлакат ва жамият, шунингдек, бутун минтақага ижобий таъсир кўрсатишига ишончимиз комил», деди Помпео яқинда Вашингтон шаҳрида дин эркинлиги масаласига бағишлаб ўтказилган нуфузли халқаро конфренцияда.\nУшбу анжуманда Ўзбекистондан ҳам катта делегация қатнашди. Ўзбекистон Ташқи ишлар вазири Абдулазиз Комилов, Адлия вазири Русланбек Давлетов, Олий Мажлис Сенати Раисининг биринчи ўринбосари Содиқ Сафоев, Инсон ҳуқуқлари бўйича миллий марказ раҳбари, академик Акмал Саидов ҳамда Афғонистон бўйича махсус вакил Исматилла Эргашев Вашингтонда юқори лавозимли расмийлар билан учрашиб, мамлакатнинг бугунги ташқи ва ички сиёсати билан боғлиқ жараёнлар тўғрисида батафсил маълумот беришди.\nВашингтон мулоқотни яхши кўради. Юзма-юз самимий суҳбатлар глобал муаммоларни ҳал этиш учун ҳар доим ҳам кифоя эмас, лекин диалог ва муҳокамалар Америка сиёсий фаолиятининг ажралмас қисми, айниқса, гап Ўзбекистондек «янгича йўналишни танлаган давлат» ҳақида кетаётган бўлса, дейди дипломатлар.\nПомпеонинг халқаро анжуманда Ўзбекистон ҳақида илиқ фикр билдиргани айнан Тошкент — Вашингтон ўртасидаги бугунги диалог кўлами ва руҳини кўрсатади. Трамп маъмурияти Мирзиёев маъмуриятига ишонч билан қарамоқда. Республиканинг раҳбари ва бошқа арбоблари фикрлари ўрганиб борилмоқда ва мана шу тасдиқланган маълумотларга асосланиб, Ўзбекистон бугун «тўғри йўлда» эканига ишонч ҳосил бўлмоқда.\nАҚШ ўзини глобал майдонда эътиқод эркинлиги тарғиботчиси деб билади. Xусусан, Трамп маъмуриятининг ташқи сиёсатида бу мавзуга урғу катта.\nОқ уй расмийси Жастин Колберт Вашингтондаги Миллий ахборот марказида ўтган тадбирда сўзлар экан, Ўзбекистон ҳукумати бугунги кунда диний эркинлик сингари нозик масалаларни очиқ муҳокама қилаётгани таҳсинга сазовор, деди. Шунингдек, у Ўзбекистон инсон ҳуқуқларини таъминлаш, болалар меҳнатига барҳам бериш, ижтимоий адолатни таъминлаш йўлидаги ислоҳотларда улкан муваффақиятга эришди, деган юксак баҳони берди.\nМай ойида Ўзбекистон раҳбари Шавкат Мирзиёев Оқ уйда Президент Дональд Трамп билан музокара олиб борганида, унинг ёнида Диний эркинлик бўйича махсус элчи Сем Браунбек ўтирган эди. Браунбекнинг яқин кунларда Ўзбекистонга сафар қилиши кутилмоқда.\n25 июлда Миллий матбуот марказида янграган баёнотлар ва журналистлар билан олиб борилган мунозара эртасига Помпео томонидан қилинган нутққа ўз таъсирини кўрсатди. Хўш, Ўзбекистон расмийлари нима деди?\nТашқи ишлар вазири Абдулазиз Комилов дедики, эътиқод эркинлигини таъминлаш Ўзбекистон учун ниҳоятда долзарб вазифадир. Комилов АҚШ сиёсий ва илмий доиралари вакиллари олдида қилган нутқида «инсон ҳуқуқлари топталадиган эмас, ҳурмат қилинадиган, узвий эркинликлар эъзозланадиган жамият қуришга бел боғлаганмиз», деди.\nАдлия вазири Русланбек Давлетов Америка оммасига бугунги қонунчиликни тушунтирар экан, «фуқароларнинг эркинлик даражасини халқаро меъёр ва қонунларга жавоб беришини таъминлаймиз», дея таъкидлади. Бугунги ислоҳотлар жамиятдаги муҳитни либераллаштиради, дея ишонч билдирди у.\nСенатор Содиқ Сафоев сўзларига кўра, репрессия беқарорликка етаклайди. Эркинликни таъминлаш, ўз ҳуқуқ ва бурчларини яхши англаган фуқароларни тарбиялаш ҳар бир давлат келажаги учун ўта муҳим. Ўзбекистон буни яхши тушунади ва шу йўлдан боради.\n«Сиёсий мухолифат бўлмаган муҳитда ёшлар экстремист гуруҳларга қўшилиб, шу тарзда ўз мухолиф қарашларини намоён этиши мумкин. Ўзбекистон ҳукумати ундан қўрқмайдими?» Бу саволга Содиқ Сафоев қуйидагича жавоб берди: Экстремизмга сиёсий мухолифат деб қараш нотўғри. Одамлар ўз қарашлари ва таклифларини тинч йўл билан, демократик тизимлар орқали билдириши зарур. Ўзбекистон демократия йўлидан кетмоқда, ёш авлод ҳам, катталар ҳам эркин тарзда яшайдиган жамият бўлишини мақсад қилган.\nИнсон ҳуқуқлари бўйича миллий марказ раҳбари Акмал Саидов фикрига кўра, республика бу борада халқаро органлар, хусусан, БМТнинг тегишли агентликлари ва бошқа ташкилотлар билан яқиндан ишлаяпти.\nҚонунлар амалиёти сув ва ҳаводек зарур, деди депутат. Уларнинг ижросини таъминламай туриб, дунёвийликни тарғиб қилиш мумкин эмас. Демократик институтлар ишлаши ва самара бериши керак. Таълим ва тарбиядан тортиб, жамики бошқа жабҳаларгача, барчасини ислоҳ қилиш ва мустаҳкамлаш лозим. Қонун устуворлигига эришиш йўлида қилинадиган ишларимиз кўп.\nСтратегик шериклик ҳуқуқ масаласида ҳамоҳанглик талаб этади, дейди расмийлар. Ўзбекистон узоқ пайт ўз сиёсатини очиқ тушунтиришни истамаган эди. Эндиликда унинг расмийлари дунё кезиб, халқаро тилларда, масалан, инглизчада Ўзбекистоннинг бугунги позициясини изоҳлаб бераётгани прогрессга оддий мисол, дейди Ғарб дипломатлари.\nАҚШда Ўзбекистондаги бугунги ўзгаришларга катта қизиқиш билан қаралмоқда ва бу жараёнга юқори баҳо берилмоқда.\nМен яқинда Ўзбекистонда бўлиб қайтган журналист сифатида айтишим керакки, Помпео эътирофи ортидаги ҳақиқатларни ўз кўзим билан кўрдим.\nЎзбекистонда ҳаётга янгича ёндашувлар бошланган, муҳит ўзгармоқда. Халқ янги ғоялар билан руҳлантирилди. Булар ҳаммаси Ўзбекистон тараққиётини янги босқичга олиб чиқишидан дарак беради.\n«Америка овози» телерадиоси журналисти.


2017 йилда вафот этган тошкентлик уч опа-сингилнинг ўлими сабаблари ҳали ҳам номаълумлигича қолмоқда | SOF UZ хабарлари\n2017 йилда вафот этган тошкентлик уч опа-сингилнинг ўлими сабаблари ҳали ҳам номаълумлигича қолмоқда\n03.08.2018 | Ўзбекистон | 3340\n2017 йилнинг кузида Тошкент шаҳар Олмазор туманида уч қизалоқнинг ўлими катта шов-шувларга сабаб бўлган. На ота-она, на суд қизларнинг аслида нимадан вафот этганини ҳануз аниқлай олгани йўқ, деб ёзмоқда «Nuz.uz».\n2017 йилнинг 8 ноябрини Дилдора ва Зиёвуддин Мўминовлар кечагидай эслайди.\n— Тунги соат 3:30 да қизларнинг аҳволи оғирлашди, учаласи ҳам тинмай қайт қилар эди, — дейди Зиёвуддин Мўминов. — Кун ёришишини кутиб, эрталаб уларни 21-поликлиникага олиб бордим. Шифокор Одилова уларнинг нима егани ҳақида сўради. Мен уларнинг уйда ош еганини айтдим. Икки кун илгари кафеда кабоб олиб бергандим. Шифокор ошқозон дисфункцияси ташхисни қўйиб, «Креон», «Смекта», «Серукал» дориларини ёзиб берди ва бизни уйга жўнатиб юборди. Шунингдек, шифокорлар эртаси куни қон таҳлилини топшириш учун келишни айтди. Рўйхатда келтирилган дориларнинг ҳаммасини сотиб олдим. Пешинга бориб қизларнинг аҳволи яхшилангандай бўлди. Бироқ кечга бориб яна мазалари қочишни бошлади. Шунда биз зудлик билан Олимпия массивидаги Республика педиатрия шифохонасига бордик.\nЖиноий ишлар бўйича Олмазор туман судининг протоколида ёзилишича, болалар соат 21:50 да шифохонага келтирилган. Қизларнинг кичиги — Моҳирани отаси қўлида кўтариб келган. У аллақачон клиник ўлим ҳолатига тушиб бўлган эди. Уни дарҳол жонлантириш бўлимига юборишган. Муниса ва Мухлиса ҳали юришга қодир эди. Уларнинг тана ҳарорати юқори, шунингдек, юрак уриши тезлашган эди. Навбатчи шифокор Тўлаганов Дексаметазон уколини ёзиб берган. Бироқ 4 ёшли Моҳирага бу кор қилмаган ва у 20 дақиқадан кейин жонлантириш бўлимида ҳаётдан кўз юмган.\n— Қизимнинг лаблари кўкарди, ўзи эса оқариб кетди, — дейди Зиёвуддин Мўминов. — Мен уни қўлларимда кўтариб борар эдим. Қизим ўлаётган эди. Кенжа қизимнинг юраги уришдан тўхтаганида шифокор бунинг бирор жиддийроқ сабаби борлигини англаб етди. Шифокор Тўлаганов «Тез ёрдам» чақирди ва қизларни зудлик билан Учтепа туманидаги инфексион касалликлар шифохонасига олиб боришни айтди. Мен педиатрия шифохонасида қолдим, рафиқам эса катта қизларимизни олиб инфексион касалликлар шифохонасига кетди.\nСоат 22:30 да инфексион касалликлар шифохонасига етиб келган она ва унинг икки ўлаётган қизчаси дарров қабул қилинмади. 6 ёшли Мунисанинг силласи қуриб бўлган эди. Уни Дилдора Мўминова билан биргаликда шифохонага келган қўшниси қўлида кўтариб олган. 7 ёшли Мухлиса ҳали мустақил юра олаётган эди. Ҳужжатларни расмийлаштирган навбатчи шифокор Мустафоева болаларни бўлимга олиб кириб кетган. Онага эса қабулхонада кутиш айтилган. Бир соат ўтгач, шифокор бу касаллик бўйича уларда мутахассис йўқлигини айтган. Бироқ қизларга қандай ташхис қўйилганини шифокор айтмаган. Яна 2 соат ўтиб, 1:20 да Мунисанинг юраги уришдан тўхтаган. 3:30 да Мухлиса ҳам ҳаётдан кўз юмган. Фарзандларининг ўлими ҳақида Дилдора эрталаб хабар топган.\nШифокорлар бир кунда вафот этган уч қизнинг ҳеч бирига аниқ ташхис қўя олмаган. Суд-тиббиёт экспертизаси мутахассислари ҳам ўлим сабабини аниқлай олмаган. Ваҳоланки, тергов ва суд жараёни давомида уч маротаба экспертиза ўтказилган. Шу кунга қадар озиқавий заҳарланишни «Энам» дори воситаси келтириб чиқаргани асосий тахмин бўлиб қолмоқда. Бироқ қизларнинг ота-онаси бу тахмин суд-тиббиёт экспертлари ва терговчилар томонидан осмондан олинган, деб ҳисоблайди. Суд ва мутахассислар ҳам бу фикрни маъқуллаган.\n16 ноябрь куни ўтказилган суд-тиббиёт экспертизаси хулосасига кўра, қизлар «Энам» дори воситасини қабул қилганидан кейин вафот этган. 25 декабрь куни ўтказилган такрорий экспертиза болаларнинг қонидан бензолдикарбон кислотасини аниқлаган. Яъни, шифокорлар Г.Одилова ва Н.Тўлагановлар қизларни зарур текширувдан ўтказмаган, шифохонага йўлланма бермаган, жонлантириш бўлимига ётқизмаган, бу билан қизларни қутқариш мумкин бўлган вақт қўлдан бой берилган.\nСуд ҳайъати прокуратура томонидан олиб борилган терговда қизларнинг ўлимини келтириб чиқарган асл сабаблар аниқланмаган, деб топган. Шунингдек, суд вакилларини икки экспертиза натижаларининг бир-биридан бу қадар кескин фарқ қилиши таажжубга солган. Натижада суд учинчи суд-тиббиёт экспертизасини ўтказишга кўрсатма берган. Учинчи экспертиза болаларнинг «Энам»дан заҳарланганини аниқлаган.\nСуд жараёнида гувоҳ сифатида қатнашган Республика суд экспертизаси маркази мутахассиси қизларнинг қонида «Энам» дори воситаси аниқланмагани, буни ўша вақтда лаборатория мудирига айтгани ҳақида кўрсатма берган. Ўз навбатида, лаборатория мудири экспертиза ўтказилаётганидан хабардор бўлган, бироқ унинг натижалари билан қизиқмаган.\nСуд-тиббиёт экспертизаси асосий бюроси мутахассиси қизлардан олинган қонни текшириш учун берган, оғзаки равишда бу ҳақда ходимларига айтган. Бироқ бюро мутахассиси қизларнинг қонида «Энам» бор, деб ҳисоблагани учун натижалар билан қизиқмаган.\nТиббиёт академияси шифокори, экспертлик комиссияси аъзоси қизларнинг «Энам»дан ўлган бўлиши мумкин эмаслигини айтган. Бунинг учун уларнинг ҳар бири 10—12 тадан таблетка қабул қилиши керак эди. Мўминовларнинг уйидаги дорилар қутисида эса бор-йўғи 4 та «Энам» таблеткаси топилган. Дорининг бўш идишлари эса аниқланмаган.\nТиббиёт фанлари доктори, Самарқанд тиббиёт институти ходими ҳам болаларнинг «Энам»дан ўлган бўлиши мумкин эмаслигини тасдиқлаган. Негаки, дорининг таъсир қилиш вақти 4 соатни ташкил қилади.\nСуд мутахассислар фикрини ҳисобга олган ва болалар ўлимининг асл сабаби ҳозиргача аниқланмаганини тан олган. Шунингдек, суд ҳар учала экспертизани ўтказишда масъулиятсизликка йўл қўйилган, деган хулосага келган. Бундан ташқари, суд тергов давомида инфексион касалликлар шифохонаси ходимларининг ҳаракатлари тўлиқ ўрганиб чиқилмаган, деб топган. Негаки, тергов жараённинг асосий қатнашчилари поликлиника шифокори Одилова ва педиатрия шифохонаси ходими Тўлаганов эди. Бироқ суд инфексион касалликлар шифохонаси ходимларининг ҳаракатларида бир қанча қарама-қаршиликлар бор, деган хулосага келган. Шифокорларнинг таъкидлашича, қизлар ўта оғир аҳволда келган. Бошқа гувоҳларнинг кўрсатмаларига қараганда эса Мухлиса ўзи юриб келган, Мунисанинг аҳволи эса оғирлашган ва уни Мўминовларнинг қўшниси кўтариб келган. Бироқ иккала қиз ҳам ҳушини йўқотмаган, иккиси ҳам бемалол гапирар эди.\nСудда кўрсатма берган экспертлардан баъзилари икки қизни қутқаришнинг имкони бор бўлгани, бироқ шифохонада керакли мутахассислар бўлмаганини айтган. Узтелеком компанияси берган маълумотларга қараганда, навбатчи шифокор опа-сингиллардан бирининг вафотидан кейингина токсикологга қўнғироқ қилган.\nСуд қизларнинг ўлими сабаби аниқланмаган, суд-тиббиёт экспертизаси керакли даражада ўтказилмаган, зарур гувоҳлар кўрсатмалари тингланмаган, деган хулосага келган. Натижада Тошкент шаҳар прокуратурасига тергов ишини давом эттириш топширилган.\nФожиали вафот этган қизларнинг ота-онаси — Дилдора ва Зиёвуддин Мўминовлар «Энам» билан заҳарланиш тўғрисидаги тахминни инкор қилмоқда, негаки уларнинг уйида ҳеч қачон бу дори катта миқдорда бўлмаган. Қизлари ўлган вақтда Дилдора ҳомиладор эди. Ҳозирда Мўминовларнинг бир қизи бор. Улар тергов жараёни қизларининг аслида нимадан вафот этганини аниқлаб беришини кутмоқда.\n16.12.2018 | 1007\n15.12.2018 | 2860


Ризо Дегати: Қорабоғ масаласини 30 йилдан бери ёритаётган фотожурналист - Ishonch.uz\nБош саҳифа Дунё Ризо Дегати: Қорабоғ масаласини 30 йилдан бери ёритаётган фотожурналист\nРизо Дегати: Қорабоғ масаласини 30 йилдан бери ёритаётган фотожурналист\n–Ҳар сафар дунё ҳақиқатни кўришни истамаслигини сезганимда, фотосуратларим билан адолатга эриша олишимга ишонаман. Кўпгина мамлакатларда сиёсий сабабларга кўра ахборот одамларга нотўғри талқин қилинади. Мен эса бундай пайтларда кўргазмалар ташкил қилиб, суратларим билан ҳақиқий ҳолатни кўрсатишга интиламан, – дейди Боку шаҳридаги Озарбайжон маданият марказида очиқ ҳавода ташкил этилган «Фотосуратлар тарихи» кўргазмасида, дунёга машҳур фотограф Ризо Дегати.\nРизо Дегати 1952 йилда Эроннинг Табриз шаҳрида туғилган бўлиб, кейинчалик машҳур фотожурналист бўлиб етишди. Фаолияти давомида у кўплаб халқаро даражадаги мукофотларга лойиқ кўрилган. Сабаби у ўз асарлари орқали бетакрор табиатни бошқалар илғамаган жиҳатлари билан тасвирга муҳрлаши билан бирга, инсониятнинг мудҳиш хатолари, фожеалари ва қарама-қаршиликларини ҳам маҳорат билан суратга олади. Ризо Дегати айни пайтда 69 ёшда. Шундай бўлса-да, у Озарбайжоннинг Қорабоғ ўлкасида бўлган воқеаларни синчиковлик билан 30 йил давомида ёритиб борди.\n–Қорабоғ масаласини 30 йилдан бери ўз фотосуратларим билан ёритиб, халқаро ҳамжамиятга етказиб келмоқдаман. Агар кимдир менга эътироз билдирса, фактлар сифатида суратларимни кўрсатаман», – дейди Ризо Дегати.\nЎз фотосуратлари ҳақида сўзлар экан, журналист совет даврида рус православ черкови ёпилиб, омбор ва спорт зали сифатида ишлатилганини, 1990 йил 20 январь воқеалари пайтида совет ракеталари черковга жиддий зарар етказанини таъкидлади. Унинг айтишича, 2000 йилда озарбайжонлик тадбиркор Ойдин Қурбонов черковни ўз маблағи ҳисобига қайта тиклади. Бу озарбайжонликларнинг бағрикенглигини кўрсатувчи мисоллардан биридир, – дейди у.\nШундан сўнг Ризо Дегати биринчи Қорабоғ уруши пайтида Шушада олинган фотосуратлари ҳақида ҳам сўзлади:\n–Ўша пайтда йўллар ёпилган эди. Тоғлардан узоқ ва қийин йўлни босиб ўтиб, Шуша шаҳрига етиб келдим. Қамал пайтида артиллерия ўқлари шаҳарнинг кўп қисмини вайрон қилган, шунинг учун Озарбайжон аскарлари Шушадаги мактабда яшаётганди, аммо улар таъминот тахчиллиги туфайли қийинчиликларга дуч келишаётганди. Натижада 1992 йил 8 майда Арманистон қуролли кучлари шаҳарни қўлга олди.\nОрадан 28 йил ўтгачгина, 2020 йилнинг 8 ноябрида шиддатли жанглар натижасида озарбайжон жангчилари энг хавфли ва қийин тоғ йўлларидан ошиб, шаҳарни озод қилишди. У ерга қайтганимда барча уйлар, масжидлар, музейлар, тарихий обидалар, мактаблар, қабристонлар вайрон бўлганини кўрдим. Бу арман фашизмининг аянчли моҳиятини кўрсатарди.\nКўргазмада Ризо Дегати бошқа фотосуратлари тарихи ҳақида ҳам тўхталиб, жамоатчилик аъзолари ва журналистларнинг саволларига жавоб берди.\nАввалги саҳифаБағдод ошқовоқлари\nКейинги мақолаЎзсаноатқурилишбанк биринчилардан бўлиб дунё бўйлаб пул ўтказмаларини йўлга қўйди\nБОКУНИНГ АРМАН-ЎРИС БОЛЬШЕВИКЛАРИ БОСҚИНИДАН ОЗОД ЭТИЛГАНИНИНГ 103 ЙИЛЛИГИ\nОзарбайжон мақомлари тарихидан


12:38 / 10.07.2017\nЎзбекистон ҳудудига Туркманистон орқали Эрондан иссиқ ва қуруқ ҳаво кириб келиши тўхтамоқда.\nРеспублика Гидрометеорология марказининг хабар беришича, 11 июль куни Тошкентда ҳаво бироз булутли бўлади, вақти-вақти билан ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 5-10 метр тезликда эсади. Шамолнинг тезлиги секундига 12-17 метргача кучайиши мумкин. Кечаси 23-25, кундузи 36-38 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, айрим жойларда ёмғир ёғиб, момақалдироқ бўлиши мумкин. Ғарбдан секундига 7-12 метр тезликда эсётган шамол баъзи жойларда секундига 15-20 метргача кучайиши мумкин. Кечаси 25-30, кундузи 30-35 даража иссиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Ғарбдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин. Кечаси 23-28, кундузи 34-39 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамолнинг тезлиги айрим жойларда секундига 15-20 метргача кучайиши мумкин. Кечаси 20-25, кундузи 33-38 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамолнинг тезлиги баъзи жойларда секундига 15-20 метргача кучайиши мумкин. Кечаси 25-30, кундузи 36-41 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамолнинг тезлиги айрим жойларда секундига 15-20 метргача кучайиши мумкин. Кечаси 22-27, кундузи 38-43 даража иссиқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамолнинг тезлиги айрим жойларда секундига 15-20 метргача кучайиши мумкин. Кечаси 14-19, кундузи 25-30 даража иссиқ бўлади.\nГидрометеорология иссиқ ҳарорат


Хўжаобод туман | Шаҳар ва туманлар | Андижон вилояти ҳокимлиги расмий портали\nБош саҳифа / Шаҳар ва туманлар / Хўжаобод туман\nХЎЖАОБОД ТУМАНИ ҲАҚИДА\n1926 йил 29 сентябрда ташкил этилган. 1973 йилда туман таркибидан Жалақудуқ тумани, 1992 йилда Булоқбоши тумани ажралиб чиққан. Хўжаобод тумани шимолий-шарқдан Жалуқудуқ, шимолий-ғарбдан Андижон, ғарбдан Булоқбоши туманлари, шарқ, жануб ва жанубий-ғарбдан Ўирғизистон билан чегароадош. Майдони 0,23 минг кв. км. Ахолиси 86,6 минг кишидан зиёд. Туманда 1 та шахар (Хўжаобод), 4 та қишлоқ фуқаролар йиғини (Бирлашган, Манак, Олтин водий, Хўжаобод) бор. Маркази - Хўжаобод шахри.\nТабиати: Туман худуди Фарғона водийсининг жанубий-шарқий қисмида жойлашган. Жанубда Помир-Олой тизмаларининг Чилустун ва Ўиртоштоғ тоғлари бор (энг баланд жойи 1457 м). Шимолий-ғарбий қисми адирлардан иборат. Ўолган қисми пасттеккислик. Фойдали қазилмалардан нефт ва газ, охактош, шағал, харсангтошлар бор. Иқлими кескин континентал. Йиллик ўртача харорат 13,1 даража. Июлда ўртача 26,7, энг юқори харорат 45 даража. Январнинг ўртача харорати эса минус 3,5, энг паст харорат минус 26 даража. Йилига 300-330 мм ёғин тушади. Экинзорлар Шахрихонсой, Оқбурасой, Аравонсой, Савой ва Жанубий Фарғона каналларидан суғорилади. 5 та сув чиқариш иншооти бор. Тупроқлари, асосан, маданий воха тупроғи бўлиб, қадимда дехқончилик билан шуғулланилган. Адир этакларида оч ёки типик бўз тупроқлар тарқалган. Ёввойи ўсимликлардан ранг, қўнғирбош, шайтонкавуш, оқкурай, оқшувоқ, мингбош, қизил биюрғун, қамиш ва бошқалар ўсади. Ёввойи хайвонлардан қуён, тулки, ёвойи мушук, бўрсиқ, бўри, жайра, қўшоёқ, кўрсичқон, каламуш; қушлардан каклик, бедана, какку, чуғурчиқ, зағизғон, майна, зарғалдоқ, сўфитўрғай, жиблажибон, каптар, читтак, ўрдак, зоғча, кўкқарға, сассиқпопишак, қизилиштон, қарқуноқ, бургут, итолғи, буктарги ва бошқалар; судралувчилардан калтакесак, илон кўп. Сув хавзаларида хар хил балиқлар (лаққа, дўнгпешона, карп, қора балиқ, сазан ва бошқалар) бор. Ахолиси: асосан ўзбеклар, шунингдек тожик, рус, татар, қирғиз, уйғур, турк, озарбайжон, корейс ва бошқа миллат вакиллари яшайди. Ахолининг ўртача зичлиги 1 кв. км.га 378 киши.\nХЎЖАОБОД ТУМАНИ ҲОКИМЛИГИ\nҲокими: Аҳмадалиев Зоҳиджон Зокиржонович\nИш вазифаси: Туман ҳокими туманда олий мансабдор шахс боълиб, айни бир вақтда ҳудудда вакиллик ва ижроия ҳокимиятини бошқаради. Оъз ваколатларини яккабошчилик асосида амалга оширади. Шаҳар ҳокими Оъзбекистон Республикаси Конституцияси, «Маҳаллий давлат ҳокимияти тоъгрисида» ги Оъзбекистон Республикаси Ўонуни, Оъзбекистон Республикаси Президентининг Фармонлари, қарорлари ҳамда Вазирлар Маҳкамаси ва вилоят ҳокими қарорлари билан белгиланган ваколатлар доирасида ижроия ҳокимияти фаолиятини ташкил этади.\nТелефонлар: 0 (374) 741-21-15 Факс: 0 (374) 741-21-13\nМанзил: 171400, Хожаобод тумани, Узун кўчаси\nEXAT: hojaobod.t@exat.uz // e-mail: xojaobod@andijan.uz\nМурожаатлар учун: 0 (374) 741-21-15 // ИШОНЧ ТЕЛЕФОНИ: 0 (374) 741-21-15\nWEB SITE: www.xojaobod.andijan.uz\nХЎЖАОБОД ТУМАНИ ҲОКИМИНИНГ ҚАРОРИ НИЗОМИ\nОхирги ўзгариш: 24/02/2021 11:41\tКўрилганлиги: 22303


Аҳоли томорқа хўжаликларида олхўри экиш ва парваришлаш бўйича тавсиялар - Ўзбекистон Республикаси Қишлоқ хўжалиги вазирлиги\nАҳоли томорқа хўжаликларида олхўри экиш ва парваришлаш бўйича тавсиялар\nОлхўрини экиш схемаси – 6×5 м (суғориладиган бўз тупроқларда) ва 4×4 м (шағалли-қумлик тупроқларда), экиш муддати: эрта баҳорда – февраль охири-март ойи бошларида.\nТоморқа майдони 0,03 га бўлса, ушбу майдоннинг қуёш тушадиган шарқдан жанубга қараган томонига олхўрининг навларидан 1–2 тупдан экиш тавсия қилинади. Томорқа майдони 0,06 га бўлса, ярмига сабзавот экинлари, қолган қисмига эса мевалик дарахтлар, 0,10 га бўлганда сабзавот учун майдон қолдириб, қолган каттароқ қисмига мевали кўчатларни жойлаштириш мумкин.\nТоморқадаги олхўри дарахтларига 300–350 г азотли, 250–300 г фосфорли ва 200–250 г калийли ўғитлар соф ҳолда солиниши тавсия қилинади. Ҳар 2–3 йилда ўртача 50–60 кг чириган гўнг солиш ҳосилдорликни оширади.\nОлхўрининг клястероспориоз касаллигига қарши Бордо суюқлигининг 3 фоизли (10 л сувга 300 г мис купороси ва 300 г сўндирилмаган оҳак) эритмаси сепилади. Касалликка қарши препаратлар куртаклар ёзилгунига қадар, кузда ва эрта баҳорда пуркалади.\nҲосилни йиғиштириш. Олхўри мевалари асосан июнь-сентябрь ойлари давомида пишиб етилади. Турли навлар турлича пишиш муддатига эга. Узоқ муддат пишиб турадиган олхўри навлари уч мартадан беш мартагача териб олинади. Шунинг учун мевалар юлиб олинмасдан, банди билан узиб олинади.


Ўзбекистон сўз эркинлиги рейтингида 4 поғона кўтарилди\n29 октябр 2020, Тошкент вақти: 01:40\nапрел 22, 2020\nЎтган йили Ўзбекистон 160 ўринда эди.\n“Чегара билмас мухбирлар” халқаро ташкилотининг 2020 йилдаги сўз эркинлиги рейтингида Ўзбекистон 156 ўринга чиқди. Бу 2019 йилдаги рейтингдан 4 поғона юқоридир. Ўтган йили Ўзбекистон 160 ўринда эди.\nРейтингда 180 давлатдаги сўз эркинлиги ҳолати баҳоланган.\nМарказий Осиё минтақасида Ўзбекистондан олдинги 82-ўринни Қирғизистон эгаллади. Ўзбекистондан кейинги 157-ўринда Қозоғистон, 161-ўринда Тожикистон ва 178-ўринда Туркманистон қайд этилган.\nСўз эркинлиги энг юқори бўлган давлатлар бешлиги Норвегия, Финляндия, Дания, Швеция, Нидерландиядан иборат.\nЭнг охирги ўринларни эса Вьетнам, Хитой, Сурия, Туркманистон, Эритрея ва Шимолий Корея эгаллади.


Риномакс Окси Кидс – medu.uz – Дорилар ҳақида маълумотлар ўзбек тилида\nHome Йўриқномалар Риномакс Окси Кидс\nRinomaХ oksi KIDS\nПрепаратнинг савдо номи: Риномакс Окси Кидс\n0,025% ли 100мл эритма сақлайди\nфаол модда: оксиметазолин гидрохлориди – 0,025 г;\nТаърифи: тиниқ, рангсиз ёки оч-сариқ рангли, ўзига хос ҳидли суюқлик.\nБуюрилган дозаларни оширмаслик керак. Юрак-томир тизимининг касалликлари, гипертиреоз, артериал гипертонияси бўлган пациентларга эҳтиёткорлик билан буюрилади. Одатда оксиметазолин тавсия қилинган дозаларда қўлланганида ринит белгиларини йўқ қилиш учун 3 кун етарли. Агарда бу даврда белгилар йўқолмаса даволовчи шифокор билан маслаҳатлашиш керак. Бир флаконни бир нечта шахсларда ишлатиш инфекциянинг тарқалишига олиб келиши мумкин. Препарат билан даволаниш вақтида эмизишни тўхтатиш тавсия қилинади. Интраназал юбориш учун мўлжалланган препаратни кўзга тушишидан сақланиш керак. Препарат кўришга таъсир қилади, реакция тезлигини пасайиши мумкин. Препарат тавсия қилинганидан ортиқ дозаларда узоқ муддат қўлланганида юрак-томир тизимига ва марказий нерв тизимига (МНТ) умумий таъсирини истисно қилиб бўлмайди. Бундай ҳолларда транспорт воситалари ёки қурилмаларни бошқариш қобилияти пасайиши мумкин.\nБурун учун спрей 0,025% ли 10 мл дан, тўқ шиша флаконларида, йиғиб олувчи трубкадан, дозаловчи насосдан ва сепувчи учликдан ташкил топган мослама билан беркитилган. Сепувчи – учликка шаффоф қопқоқча ўрнатилади.


Нолито: «Дель Боске чорловига илҳақман» » Скачать музыку бесплатно новинки музыки 2016-2017\nКомментариев: 0 Просмотров: 296 Дата: 21-01-2016, 10:00 Нолито Испания примеросининг жорий мавсумида бош кашфиётлардан бири бўлишга даъвогарлик қилмоқда. Унинг жамоаси «Сельта» эса чемпионатдаги грандлар билан Чемпионлар Лигаси учун бериладиган йўлланмаларни талашишга шайланмоқда. Бундай юксалишда Луис Энрике ва ...фламенко (Андалусия халқ мусиқаси ва қўшиқ-рақси)нинг роли катта экан. Ҳарқалай, Нолито FourFourTwo журналига берган интервьюсида шу ҳақда алоҳида тўхталди. - Ўтган мавсум 12та гол уриш баробарида яна шунчасига ассистентлик қилган эдингиз. Демак, янги чемпионатга яхши кайфиятда киришганингиз тайин... - Ҳа, аввалги мавсумдаги шахсий натижаларимдан кўнглим тўлди, лекин янада кўпроғини кўзлагандим. Мана, энди дарҳақиқат, рақобатбардош жамоа сифатида бош кўтардик. Дейлик, бир марта Испания Ла-лигаси турнир жадвалининг энг юқорисига ҳам чиқдик. Ишонинг, бу оддий иш эмас. - Умуман, сизнингча, жорий чемпионат нимаси билан фарқланмоқда? - «Ливерпул»дан Яго Аспас ва «Манчестер Сити»дан Жон Гвидеттининг келишлари билан ҳужум чизиғимизнинг қуввати сезиларли даражада ошди. Ҳарқалай, мавсумнинг биринчи ярмини ажойиб тарзда ўтказдик. Муҳими, йигитларда ўз салоҳиятларига нисбатан ишонч ҳисси катта. Шу ишончни натижалар орқали исботлаётганимиз эса жамоамизнинг савияси ошганидан далолат. - Нима деб ўйлайсиз, Испания терма жамоаси таркибида Евро-2016га борасизмикин? - Бу масалада қандайдир тахмин қилиш жуда қийин. Лекин нега энди умид боғламаслигим керак? Албатта, бор кучим билан уриниб кўраман. Ахир ҳаётда ниманидир орзу қилиб яшаш керак-ку. Агарда ҳозиргидек фаол ўйнашда давом этсам ва Дель Боске мени терма жамоага чақирса - ажойиб иш бўларди-да. Зеро, мамлакатнинг энг кучли футболчилари билан елкама-елка туриб ўйнашни катта шараф, деб биламан. Тўғриси, олдинлари менда бундай имконият туғилиши мумкинлиги ҳақида ўйлаб ҳам кўрмаганман. Энди эса Дель Боскенинг чақирувига илҳақман. - Ёшлик даврингиз Испаниянинг жанубий соҳиллари, яъни Кадис шаҳрида ўтган. Хўш, болалигингиздан қандай хотиралар қолган? - Ҳаётимнинг энг яхши дамларини айнан ўша ерларда бошдан кечирганман. Дўстларим билан Санкулер кўчаларида бахтиёр тўп тепардик. Мени бувам ва бувим тарбиялашган, амаким ва аммам эса худди акам ва опамдек бўлиб қолишган. Ҳозирда ҳар бир голимни бувамга бағишлайман. Зеро, мени машғулотларга айнан у етаклаб борарди. Айтишим жоиз, бувам менга нисбатан ўта қаттиққўл эди ва шу туфайли ҳам ҳаётга жиддий ёндашишни ўргандим. Қисқаси, ҳозирги даражага етишимда бувамнинг ҳиссаси жуда катта. Ҳар куни терга ботиб ишлаш ва қандайдир янги нарсани ўрганишга интилишимдан ҳам асосий мақсад битта - бувамни хурсанд этиш. Ўйлайманки, фаолиятимнинг энг яхши қисмлари ҳали олдинда. - Бувангиз денгизчи бўлган экан. Бу касбга қизиқишингиз қандай? - Мени ҳам қайсидир маънода денгизчи дейиш мумкин (кулади). Чунончи, табиатан денгиз бўйлаб сайрга чиқишни хуш кўраман. Тўғри, фақат ёзда, яъни об-ҳаво яхши пайтларда. Ноқулай шароитларда эса денгизга асло чиқмайман. Умуман, ёшлигимда худди акам - Хесус каби бувам билан тез-тез қайиқда балиқ овига чиқардим. Гарчи бу мураккаб касб саналсада, менга ёқади. Демоқчиманки, денгизчилик қонимда бор ва бундан ҳам фахрланаман. - Охирги вақтларда кўча футболи тушунчаси йўқолиб боряпти... - Афсуски, шундай. Ўзи ҳозирги давр бошқача. Мобиль телефонлари, PlayStationга ўхшаш нарсалар сабаб, болалар энди кўчага, тўп ортидан югуришга жуда кам чиқишяпти. Гўёки, улар кўчада ўйнашни ўзларига эп кўришмайди. Ваҳоланки, айни пайтдаги шароитларга фақат ҳавас қилиш мумкин. Дейлик, мен улғайган Санкулернинг эски кўчаларида тўп ортидан чопаётган болаларни учратиш амри-маҳол бўлиб қолди. Олдинлари кўча майдончасига бола сиғмасди. Энди эса аҳён-аҳёнда 3-4 болакайга кўзингиз тушади. Мен эса ҳар ёзда ўз дўстларим даврасида кўчада ўйнашни канда қилмайман. Бундай ўйинларда ҳолдан тойгунча, оёқларимни кўтаролмай қолгунча югуравераман. Чунки бунинг ўз гашти бор. Ҳар мавсум охирида барча йигитларга «Сельта» футболкаларини тарқатаман. Клуб билан алоҳида келишиб ҳам қўйганман - менга формаларни арзонроқ беришади. Хуллас, эски дўстларимни ҳеч қачон унутмайман ва уларга нимадир улашишни хуш кўраман. - 15 ёшингизда «Валенсия» клуби сафига қўшилгансиз. Ўша вақт қийналмаганмисиз? - Ҳа, осон бўлган эмасди. Ахир Санкулерда ҳаёт тарзи мутлақо бошқача. У ерда одамлар бир-бирларига анча яқинлар, кўча-кўйда ўзаро кўп мулоқот қилишади. Тўғри, ўсмирлик чоғиёқ уйдан узоқлашган бўлсамда, нимани хоҳлашимни жуда яхши билардим. «Валенсия»да 2 йил шуғулланиб, кўп нарса ўзлаштирганим айни ҳақиқат. Ҳаттоки, эрталаб соат 9дан то тушликкача қассоб дўконида ишлашимга тўғри келган. У ерда гўшт майдалардим, харидорларга хизмат кўрсатардим, пол ювардим... Белгиланган вақт якунлангач эса, поезд томон югурардим. Жуда фойдали тажриба - ўша қийинчиликлар ҳозир роса қўл келмоқда. - Уйга қайтгач, маълум вақт «Эсихе»да ўйнаган ва 2008 йили «Барселона Б» жамоасига йўл олгансиз. Бу орзунгизнинг амалга ошишимиди? - Йўқ, «Барса»дан таклиф олиш менинг орзуларим доирасидан ташқари ҳолат эди. Гарчи бутун оиламиз «Барселона»га мухлислик қилсада, тўғрисини айтишим керак, мен ҳеч қачон каталонияликлар билан шартнома тузишим мумкинлигини ўйлаган эмасдим. Мураббийлар алоқага чиқишгач, барчаси тезда ҳал этилди. Клуб машғулотларида шундай услублар қўлланилардики, менда улар ҳақида ҳаттоки, озгина тасаввур ҳам йўқ эди. Муҳими, чекинмадим ва изчил шуғулланиш натижасида ўзим орзу қилган даражага етдим. Алоҳида таъкидлайман, «Барселона»даги 3 йиллик давр фаолиятимнинг энг муҳим паллаларидан ҳисобланади. Айнан Каталонияда ўйин бобида анча ўсганимни баралла айта оламан. - Қизиқ, 2 йилча «Бенфика»да ўйнаганингиздан сўнг 2013 йили нега айнан «Сельта»ни танладингиз? - Очиқ айтаман, «Сельта»га Луис Энрике сабаб ўтдим. У қўнғироқ қилиб, бир неча марта мени сотиб олишга уринганини айтди. Энрике машғулотлар жараёнида мен билан тез-тез алоҳида гаплашарди. Хусусан, битта кўрсатмасини ҳеч қачон унутмайман: «Овқатланиш тартибига қатъий риоя этишинг шарт ва камида 6 килограмм ортиқча вазндан қутул. Негаки, Ла-лигадаги вингерлар анча хушбичим кўринадилар». Шу-шу овқатланиш тартибига алоҳида эътибор қарата бошладим. Асосийси, бу фойдамга ишлаганини яққол ҳис қилиб турибман. - Айтишларича, сиз фламенконинг ашаддий шинавандаси экансиз. Хўш, кимни танлардингиз: Ромарионими ёки афсонавий қўшиқчи Камарон де ла Ислани? - Шубҳасиз, Камарон де ла Ислани. Ҳа, футбол ўйнаяпман, лекин чигалёзди машқларига чиқишгача фақат фламенкони эшитаман. Бошқасига бефарқман. Умуман, имкон борича барча концертларга тушаман. Ҳаттоки, ўз уйимда махсус кечалар уюштираман. Афсуски, фламенкодан янада кўпроқ лаззатланиш имкониятига эга эмасман. Тўғри, Ромарио - ёшликдаги кумирларимдан бири. Вақтида унинг ўйинларидан шунчаки, ҳайратга тушардим. Аммо агар менга Ромарио ёки Камарон билан танишиш имконияти тақдим этилса, шубҳасиз, қўшиқчини танлайман. - Бир сафар шундай деган эдингиз: «Кўп нарсага эга киши эмас, аксинча, озига қаноат қилувчи одам бойдир». Бунга батафсилроқ изоҳ берсангиз... - Маълумки, ҳамма пулни яхши кўради: айримлар жуда қаттиқ, баъзилар нисбатан камроқ. Ҳа, пул билан яшаш осон, бироқ у одамни доимо бахтиёр қилолмайди. Дейлик, менга ҳам вақтида каттароқ маошни ўз ичига олган манфаатли шартномалар тушган. Аммо бунда маблағни биринчи ўринга қўймаганман. Ўйлайманки, бу билан тўғри йўл тутганман. Ҳа, пул муҳим, аммо ҳал қилувчи восита эмас.


ЎзА - Ўзбекистон ўсмирларининг эртанги кунга ишончи мустаҳкам\n14.02.2017 18:08 Чоп этиш версияси\n«Ижтимоий фикр» жамоатчилик фикрини ўрганиш марказининг «Ўсмирлар ўзи ва оиласи ҳақида» мавзуидаги тадқиқотида шу жиҳатларга эътибор қаратилди. Тадқиқотдан мақсад мамлакатимизда бола тарбияси, ўсмирларнинг фойдали меҳнатга жалб этилиши, уларнинг ватанпарварлик туйғусини оширишда оиланинг ролини аниқлаш эди. Бу ёш авлоднинг руҳий, маънавий камолотида оила, жамият ва таълим даргоҳи ҳамкорлигини мустаҳкамлашда муҳим аҳамиятга эга.\nТадқиқот доирасида ўсмирларнинг ўқув даргоҳига муносабати, баҳолаш тизими, ўқитувчилар билан муомаласи, таълим масканидаги ўқув-тарбиявий жараён ҳам ўрганилган. «Мактабингизни яхши кўрасизми?» деган саволга уларнинг 90,9 фоизи ижобий жавоб берган. Сўров натижалари ёшларнинг ўз мактабини қадрлаши ва яхши кўриши, мактабдаги билим, ҳаётий кўникма ва малакалар уларнинг келажагига пойдевор бўлишини кўрсатди. Мактаб вақтни мазмунли ўтказиш маскани экани ҳам эътироф этилган.


Мбаппенинг онаси: «ПСЖ» ёки бошқа клублар билан ҳеч қандай келишув йўқ»\n«Финалга чиқиш учун барча имконият ишга солиниши шарт». Гвардиола «Реал»га қарши ўйин ва таркибдаги муаммолар ҳақида\nАнчелотти: «Реал»дан кетгач, нафақага чиқсам керак»\nАнчелотти: «Бензема «Олтин тўп»ни ютади. Унга ўргатиш шарт эмас, у ўзи учун ҳам мураббий»\n«Барселона» Рики Пучнинг трансфери масаласида қийинчиликка учрамоқда\nЛа Лига. «Бетис» «Хетафе»ни мағлуб этолмади\n«Реал» «Манчестер Сити»га қарши ўйин олдидан таркибда йўқотишга учради\n«Барса» ёзги дастлабки трансфери бўйича келишувга эришди. Клуб Френки де Йонгни сотишга қарор қилган\nЛа Лига. «Барселона» «Мальорка»ни мағлуб этди, Фалькао «Реал Сосьедад»дан очко тортиб олди, «Сельта»да дуранг\nЛа Лига. «Атлетико» Бильбаода ютқазди, Валенсия дербисида дуранг\n«Барселона» «Реал»ни Испаниядаги 35-чемпионлик билан табриклади\nМарсело «Реал» билан қўлга киритган совринлари сони бўйича рекордчига айланди\n36 ёшли Давид Сильва «Реал Сосьедад» билан шартномасини узайтирди\nЛа Лига. «Севилья» «Кадис» билан дуранг ўйнаб, 2-ўринга кўтарилди\nЛа Лига. «Барселона» «Райо Вальекано»га 2-даврада ҳам ютқазди


ҲАЛОЛ ЛУҚМА - Баҳоуддин Нақшбанд ёдгорлик мажмуаси маркази\n01 декабр 2021 й.\nФотима бинти Расулуллоҳ соллаллоҳу алайҳи васалламдан шундай ривоят қиладилар: “Мен субҳ пайтида ухлаб ётган эдим. Шунда Расулуллоҳ соллаллоҳу алайҳи васаллам менинг олдимдан ўтиб қолдилар ва оёқлари билан мени турғазиб: “Эй қизим, туринг, Роббингиз ризқ тақсимлашига шоҳид бўлинг ва зинҳор ғофиллардан бўлманг! Дарҳақиқат, Аллоҳ азза ва жалла тонг отгандан қуёш чиққунгача бўлган соат ичида одамларнинг ризқларини тақсимлайди”\nХудои таборак ва таоло касбу ҳалолга буюриб дейди:\n«У сизларга ерни бўйсундириб қўйган зотдир. Бас, унинг турли жойларида юринг ва Унинг ризқидан енг ва қабрдан чиқиб бориш ҳам Унинг ҳузурига бўладир». (Мулк сураси 15-оят)\nНўъмон ибн Башир розияллоу анҳу Росулуллоҳ соллаллоҳу алайҳи васалламдан шундай деганларини эшитдим: “Ҳалол ҳам маълум, ҳаром ҳам маълум. Унинг орасида шубҳалар мавжуд, кўпчилик унга парво қилмайди. Кимики шубҳалардан сақланса, дини ва обрўйини сақлабди. Кимики шубҳаларга парво қилмаса, албатта, ҳаромга йўлиқади. Худди қўйларини жар ёқасида боқаётган чўпонга ўхшайди, бир кунмас, бир кун албатта улардан биттаси тушади. Ҳар бир подшоҳнинг чегараси бўлгани каби, огоҳ бўлингким, Аллоҳ таолонинг чегараси ҳаромгачадир. Билингким, инсонда бир гўшт парча бор агар у соғлом бўлса, бутун аъзои бадан соғлом бўлади. Агар у бузилса, бутун аъзои бадан бузилади. У ҳам бўлса, қалбдир” деганлар.\n«Эй, одамлар! Ер юзидаги нарсалардан ҳалол-покларини енглар. Ва шайтон изидан эргашманглар, чунки у сизларга очиқ душмандир» (Бақара сураси 168-оят).\nАлиййул Ҳаввос розияллоу анҳу дейдилар: “Ҳаром еб ибодат қилган кимса, айниган тухумни босиб ётган кабутарга ўхшайди. Айниган тухум босган кабутар нафсини қийнасада, аммо бирорта полопон чиқара олмайди”.\nҲаром ейишнинг зарарларидан бири: ҳаром оловга айланади, фикрлаш қобилиятини, зикр лаззатини кеткизади, ихлосни куйдиради, қалб кўзини кўр қилади, ҳикмат ва маърифатуллоҳ ҳаловатидан тўсиб қўяди, ғафлат ва унутиш балосига гирифтор қилади, банданинг гуноҳ қилишига асосий сабаб ҳам ҳаром ейишидадир, иймонни заифлаштириб бораверади-да, охир-оқибат иймондан айиради. Аллоҳ сақласин. Аллоҳ таоло барчамизни ҳалолдан ризқланадиган бандалар бўлишимизни насиб айласин. Омин!\nРомитан тумани Хокимулломир жомеъ масжид